Ibnu Battuta – Pengembara Muslim Teragung Dalam Sejarah

Pengembaraan bagi orang terdahulu bukan sekadar untuk menuntut ilmu dan berdagang. Tetapi ia juga bertujuan meluaskan pandangan dunia melangkaui wilayah yang dikenali. Dan atas sebab itulah, nama Ibnu Battuta harum dalam kalangan umat Islam sehingga hari ini. Ini kerana menerusi catatan pengembaraannya, umat Islam hari ini mengetahui sejarah sesebuah bangsa dan kerajaan terutama di Alam Melayu.

Apa yang diketahui tentang dirinya datang daripada bukunya yang terkenal, Rihlah Ibnu Battuta. Ibnu Battuta atau nama sebenarnya Abu Abdullah Muhammad ibn Abdullah al-Lawati al-Tanji ibn Battuta dilahirkan pada 24 Februari 1304 di Fez, Maghribi semasa era pemerintahan dinasti Bani Marin. Beliau datang dari keluarga kadi atau hakim – latar belakang yang membantunya bila dilantik sebagai kadi beberapa buah kerajaan semasa pengembaraannya.

Selain daripada itu, tidak diketahui sedikit pun tentang latar belakang penuh dirinya. Ini termasuk bilangan isteri dan anak-anak beliau yang sebenar. Tetapi yang pasti, sejak dari muda lagi, Ibnu Battuta mempunyai keinginan membara untuk mengembara dan mempelajari dunia baru melangkaui Fez dan wilayah sekitarnya.

Justeru, apabila beliau mencecah usia 21 tahun, perkara pertama yang dilakukan ialah menunaikan rukun Islam kelima di Makkah. Tiada siapa menyangka perjalanan pada Jun 1325 itu merupakan kali terakhir Ibnu Battuta melihat kota kelahirannya Fez. Beliau kembali ke ibu kota Bani Marin itu lebih tiga dekad kemudian.

Perjalanan solonya itu menyaksikan beliau melalui beberapa wilayah Afrika Utara sebelum tiba di Tunis. Bohonglah sekiranya anak jati Fez itu tidak merindui tanah airnya semasa perjalanan. Hakikatnya, beliau pernah menumpahkan air mata kerana rasa rindu terhadap keluarga tercinta. Tetapi perasaan tersebut diatasi dengan rasa cintanya yang mendalam terhadap pengembaraan.

Semasa di Tunislah, beliau berkesempatan berguru dengan para ulama di situ. Disebabkan latar belakangnya dari keluarga kadi dan mahir memikirkan hukum sesuai bagi setiap permasalahan, pemerintah Tunis cuba melantiknya sebagai kadi wilayah tersebut. Bagaimanapun, Ibnu Battuta menolak perlantikan berkenaan dan memilih untuk terus berkelana ke Makkah pada November 1325.

Sayang sekali Rihlah tidak merekodkan anekdot perjalanannya merentasi Afrika Utara. Tetapi menerusi penerangan tentang kota-kota dan orang yang ditemuinya sepanjang perjalanan, ia sedikit sebanyak memberi gambaran tentang suasana dan persekitaran wilayah berkenaan pada ketika itu.

Pada musim bunga 1326, Ibnu Battuta tiba di Mesir atau lebih tepat Iskandariyah. Dikatakan sebelum tiba di Kaherah, beliau dikatakan pernah berkahwin dengan seorang wanita tempatan tetapi ia tidak bertahan lama. Semasa di Kaherah, beliau bukan saja meninjau infrastruktur kota berkenaan seperti Universiti al-Azhar dan Masjid Amru bin al-As.

Malah, Ibnu Battuta juga berkesempatan memberi nasihat kepada pemerintah Mamluk ketika itu berkenaan tingkah laku pengguna rumah mandi awam atau hammam yang tidak menutup tubuh badan mereka. Dari situ, beliau mudik sepanjang Sungai Nil untuk sampai ke bandar pelabuhan Aydhab. Begitupun, hasratnya untuk berangkat ke Semenanjung Tanah Arab tidak kesampaian selepas satu pemberontakan tercetus di situ. Ini memaksa beliau berpatah balik ke Kaherah.

Dari Kaherah, Ibnu Battuta memilih untuk pergi ke Makkah melalui laluan para jemaah dari Syam pada Julai 1326. Beliau berkesempatan singgah di Baitulmaqdis dan menziarahi Masjidl Aqsa di mana ia mempunyai populasi seramai 10,000 orang ketika itu. Ia sama sekali berbeza dengan Damsyik yang bertaraf kota metropolis dengan populasi lebih 10 kali ganda daripada Baitulmaqdis.

Dengan statusnya sebagai kota tertua di dunia yang dihuni manusia secara berterusan, ia sentiasa dipuji oleh para pengembara Islam yang singgah di situ. Di Damsyik, Ibnu Battuta menziarahi Masjid Jami’ Umawi dan bergaul dengan ramai figura terkenal seperti bangsawan, pemerintah dan pedagang.

Dari Damsyik, beliau mengikut rombongan kafilah menuju ke Tanah Suci. Apabila mereka melewati bekas kubu ten.te.ra Salib iaitu Karak, beliau mendapati langkah para jemaah dipercepatkan seolah-olah bimbang menjadi mangsa penghuni kubu berkenaan. Karak pernah menjadi saksi peristiwa pembu.nu.han rombongan haji oleh ten.te.ra Salib atas arahan salah seorang panglima mereka, Raynald de Chatillon. Beliau kemudiannya ma.ti di tangan Salahuddin al-Ayyubi selepas kejayaan ten.te.ra Ayubiyyah di Hattin pada 1187.

Selepas tinggal di Madinah selama empat hari, rombongan haji Ibnu Battuta akhirnya tiba di Makkah. Selepas selesai menunaikan rukun Islam kelima itu, timbul keinginan untuk pulang ke kampung halaman. Tetapi Ibnu Battuta memilih untuk menerima jemputan seorang bangsawan Ilkhanate mengikut rombongan mereka pulang ke wilayah yang ditadbir oleh Dinasti Hulagu itu pada November 1326.

Di wilayah berkenaan, beliau melawat beberapa kota seperti Najaf, Shiraz, Tabriz, Basrah dan Baghdad. Semasa di Baghdad, Ibnu Battuta teringat kata-kata ayahandanya tentang kota itu. Kata-kata tersebut berbunyi, “Bagi orang kaya, Baghdad ibarat pintu yang terbuka luas. Tetapi bagi orang miskin, Baghdad langsung tidak memandang kewujudan mereka.” Ibnu Battuta turut berkesempatan meluangkan masa seketika di Universiti Nizamiyyah dan Universiti Mustansiriya, dua institusi pendidikan ulung Baghdad ketika itu.

Selepas beberapa lama di bekas ibu kota kerajaan Abbasiyyah itu, beliau kembali berangkat ke Tanah Suci untuk menunaikan haji buat kali kedua. Mengikut catatan Rihlah, Ibnu Battuta kekal di Makkah selama beberapa tahun sebelum kembali berkelana pada 1329. Pada ketika itu, jarak perjalanan yang ditempuhinya melebihi 4,000 batu.

Pada tahun tersebut, Ibnu Battuta berlayar sepanjang Laut Merah untuk tiba di Yaman sebelum berlabuh di Mogadishu dan Mombasa. Begitupun, ia bukan satu perjalanan mudah lebih-lebih lagi bila berdepan an.ca.man la.n.un dan cubaan bu.n.uh ke atas dirinya. Tetapi pada akhirnya, ia berjalan lancar dengan beliau singgah di Oman dan Bahrain sebelum kembali ke Makkah.

Setahun selepas itu, Ibnu Battuta berkelana pula ke bumi Anatolia dan mempunyai pelbagai anekdot menarik tentang wilayah berkenaan. Salah satunya ialah hamba-hamba perempuan Yunani dibeli untuk tujuan pela.cu.ran dengan setiap bayaran untuk khidmatnya dibayar kepada tuannya. Jika ada pelanggan yang mahu bersama dengan hamba wanita itu di rumah mandi awam, dia boleh berbuat demikian tanpa dihalang sesiapa.

Dari Anatolia, Ibnu Battuta berlayar merentasi Laut Hitam untuk sampai ke Volga sebelum menuju ke rantau Balkan di sebelah selatan. Setibanya di Constantinople pada 1332, beliau diberi peluang menghadap Maharaja Rom Timur/Byzantine, Andronikos III Palaiologos.

Dalam sesi menghadap, baginda bertanya tentang keadaan kota-kota yang dikuasai kerajaan Islam seperti Baitulmaqdis, Kaherah, Damsyik dan Baghdad. Mungkin ada yang merasa aneh dengan pertanyaan Andronikos III. Hakikatnya, ketiga-tiga kota ini pernah berada di bawah pentadbiran Rom sebelum kemudiannya menjadi jajahan takluk kerajaan Khulafa’ al-Rashidin pada abad ketujuh Masihi. Sementara Baghdad pula merupakan kota ilmu yang terus berkembang walaupun selepas dilanggar pihak Mongol pada abad sebelumnya.

Di sebalik layanan baik yang diberi baginda, Ibnu Battuta sedar Constantinople merupakan kota yang sedang mengalami zaman kemerosotan. Dengan keadaan pasar yang kotor dan jambatan-jambatan rosak, lambat-laun ramalan Rasulullah s.a.w tentang kejatuhan kota ini akan menjadi kenyataan. Constantinople kemudiannya tumbang pada abad ke-15 di tangan angkatan Turki Uthmaniyyah pimpinan Mehmed II.

Pada musim luruh 1332, Ibnu Battuta berangkat ke Asia Tengah dan berkesempatan menziarahi makam sepupu Rasulullah s.a.w bernama Qutham bin Abbas r.a di Samarkand. Qutham tiba di situ pada 676 Masihi untuk mengislamkan populasinya yang berfahaman Majusi. Bagaimanapun, usaha beliau tidak berhasil di mana mereka menahan dan membu.n.uh Ahlul Bait itu.

Selepas dua tahun mengembara sekitar Asia Tengah, Ibnu Battuta tiba di Delhi pada 1334. Delhi pada ketika itu diperintah Sultan Muhammad ibnu Tughlug di mana tradisi menetapkan pelawat membawa hadiah berharga untuk baginda. Selepas meminjam beberapa aset berharga daripada seorang saudagar Iraq, Ibnu Battuta berupaya menyediakan hamba-hamba, anak pa.n.ah, 30 ekor kuda dan unta sebagai hadiah kepada baginda.

Hasilnya, Sultan Muhammad melantiknya sebagai ketua kadi untuk Kesultanan Delhi. Tetapi dalam tempoh enam tahun, ia bukan sesuatu yang mudah untuk anak jati Fez itu. Ini kerana beliau boleh saja menjadi pegawai kegemaran baginda atau disyaki sebagai pengkhianat. Justeru, apabila Sultan Muhammad menawarkan peluang untuk menjadi duta baginda ke China pada 1341, ia segera direbut oleh Ibnu Battuta.

Bagaimanapun, perjalanan ke China bukan sesuatu yang mudah. Dalam perjalanan, rombongannya dise.ra.ng oleh 4,000 pemberontak Hindu. Ini memaksa Ibnu Battuta meneruskan perjalanan secara berseorangan sebelum tiba di Maldives. Beliau kekal di situ selama sembilan bulan sebagai ketua kadi sebelum berkelana ke Sri Lanka dan mendaki Puncak Adam. Dari situ, Ibnu Battuta meneruskan perjalanan ke Chittagong yang digambarkan sebagai tempat kotor tapi penuh dengan objek indah.

Sebelum tiba di Quanzhou, China, beliau singgah di Pasai pada 1345 dan menjadi tetamu Sultan al-Malik al-Zahir. Di sini, Ibnu Battuta dibekalkan dengan bekalan mencukupi dan sebuah jong untuk tiba di China dengan selamat. Setibanya di sana, walaupun takjub melihat kota-kotanya dibanjiri manusia, beliau merasa terganggu dengan elemen paganisme yang diamalkan warganya. Ini berkemungkinan merujuk kepada agama Buddha yang menjadi pegangan majoriti warga China ketika itu.

Menjelang 1348, beliau memulakan perjalanan pulang ke Fez. Setibanya di Damsyik, Ibnu Battuta diberitahu bapanya telah tiada 15 tahun lalu dan bertemu dengan putera yang tidak pernah dilihatnya dalam tempoh 10 tahun. Tetapi sebaik pulang, beliau kembali berkelana buat kali terakhir ke Empayar Mali pada 1351 dan kekal di sana selama tiga tahun.

Pada 1354, Ibnu Battuta pulang ke Fez dan memilih untuk tidak lagi mengembara. Atas arahan pemerintah Bani Marin Sultan Abu Inan, beliau mula meriwayatkan kisah pengembaraan Rihlahnya dengan bantuan rakan lamanya dari Granada, Ibnu Juzayy. Ibnu Battuta dikatakan menghembuskan nafas terakhir sekitar 1368/1369 selepas sebelumnya dilantik sebagai kadi di Fez.

RUJUKAN

Marozzi, J. (2021, 30 Ogos). Ibn Battuta: the most famous traveller of the medieval Arab world. History Extra.

Sumber gambar: Burt Silverman/National Geographic.


Empangan Marib – Runtuh Binaan Tamadun Saba Kerana… Tikus?

Empangan Ma’rib merupakan sebuah binaan zaman purba yang amat mengagumkan, berlokasi di bahagian tengah Yaman. Empangan ini merupakan salah sebuah contoh seni bina batu-batuan terbaik di Semenanjung Tanah Arab. Kisah-kisah tempatan menyebutkan bahawa empangan itu telah pun digunakan selama berabad-abad. Namun, kefungsian empangan ini terhenti akibat dilubangi oleh segerombolan tikus.Empangan Ma’rib, juga dikenali sebagai Empangan Besar Ma’rib digunakan untuk menyimpan air di samping berperanan besar dalam sistem pengairan masyarakat sekitar selama ratusan tahun. Pada abad ke-6M, empangan ini runtuh walaupun sebahagian temboknya masih berdiri sehingga ke hari ini. Sebauh empangan baru dibina pada abad ke-20M berhampiran dengan lokasi empangan purba itu.

KERAJAAN YANG MEMBINA EMPANGAN INIPada milenia pertama Sebelum Masihi, Ma’rib berperanan sebagai ibu kota Kerajaan Saba, sebuah kerajaan pra-Islam yang berlokasi di barat laut Semenanjung Arab. Kaum Saba merupakan sebuah kumpulan masyarakat Semitik yang hidup di wilayah selatan Semenanjung Arab setelah berhijrah dari utara pada tarikh yang tidak diketahui.Kerajaan ini meraih kekayaan berkat kedudukannya di laluan perdagangan rempah, tempat pertukaran barangan eksotik dari Timur ke Barat. Ekonomi Kerajaan Saba sangat bergantung pada laluan tersebut sampaikan apabila para kafilah berhenti dari berkunjung ke sana pada abad ke-6SM disebabkan penemuan laluan baru, ekonomi Saba pun mengalami keruduman. Apapun, kerajaan tersebut terus wujud sehingga abad ke-3M apabila ia ditakluk oleh Kerajaan Himyar.Empangan Ma’rib dikatakan telah dibina pada abad ke-8 atau 7 Sebelum Masihi. Menurut inskripsi-inskripsi yang ditemui, empangan ini dibina oleh seorang pemerintah yang bernama Sumhu’ Alay Yanuf dan puteranya, Yatha’ Amar Bayyin. Namun, sekumpulan ahli arkeologi dari Jerman melakukan kerja-kerja ekskakvasi di salah sebuah kawasan berhampiran empangan ini dan menemukan bukti bahawa monumen tersebut telah pun wujud sekitar milenia ke-2 SM lagi.Apapun, Empangan Ma’rib ini memainkan kefungsian yang sangat penting dalam kelangsungan Kerajaan Saba memandangkan ia merupakan nadi bekalan air kepada para penduduknya.

BINAAN YANG MENGAGUMKANEmpangan Ma’rib terdiri dari batu-batuan asas yang besar di samping dinding tanah yang ditampal dengan batu dan kerikil di kedua-dua belah sisinya. Dinding-dinding tersebut memiliki ketinggian sekitar 15 meter (49.21 kaki) dan ketebalan di bahagian tapaknya pula dianggarkan 60 meter (196.85 kaki). Binaan empangan ini memanjang sehingga 720 meter (2362.2 kaki) jauh, merentasi Lembah Dhana, dari bahagian utara gunung Balaq hingga ke bahagian selatannya.Semasa kelangsungan dua musim di antara bulan April dan Ogos, hujan turun mencurah di bahagian timur dan mengalir masuk ke Lembah Dhana. Empangan ini berfungsi menghentikan pengaliran air tersebut – menghindarkan kejadian banjir dan menyimpan bekalan air tersebut untuk kegunaan akan datang. Saluran air turut ditambah di kedua-dua belah hujung Empang Ma’rib sekaligus membolehkan air yang terkumpul itu untuk dialirkeluarkan dan mengairi tanaman-tanaman di kawasan berhampiran.

Merentas abad, Empangan Ma’rib ini melalui sejumlah pembaikian dan pengubahsuaian. Empangan ini sangat penting bagi masyarakat yang hidup di kawasan tersebut. Oleh kerana itu, kerja-kerja penyelenggaraannya terus dilakukan walaupun setelah ketumbangan Kerajaan Saba di tangan Kerajaan Himyar.Namun, tugas-tugas pembaikian tersebut menjadi semakin sukar kerana teknik baik-pulih yang digunakan oleh masyarakat Saba purba untuk menyelenggara empangan telah hilang seiring peredaran masa. Empangan ini mengalami kerosakan pada tahun 450M dan 542M. Dalam kedua-dua kejadian itu, Kerajaan Himyar berupaya membaikinya. Namun pada tahun 570M, empangan itu pecah buat kali ketiga dan terakhir.Faktor yang mengakibatkan kerosakan tersebut masih diperdebatkan oleh para penyelidik. Sebahagian berpendapat bahawa ia diakibatkan oleh kejadian gempa bumi sambil pendapat lain mengatakan bahawa hujan lebat yang bercucuran di empangan tersebut yang mengakibatkannya pecah. Namun, kisah rakyat tempatan menyebutkan faktor yang agak pelik dan mengejutkan – segerombolan tikus besar menggigit tapak empangan berkenaan sekaligus menghasilkan lubang pada Empangan Ma’rib, membawa kepada kerosakan binaan tersebut.Tinggalan daripada Empangan Ma’rib yang masih kekal sehingga ke hari ini adalah gerbang saluran airnya. Keadaannya yang masih utuh berdiri menjadi bukti yang mengesahkan keunggulan kemahiran para jurutera Kerajaan Saba di zaman silam. Pada tahun 2015, runtuhan ini mengalami kerosakan akibat serangan udara yang berlaku semasa kelangsungan konflik di Yaman.

DIOLAH DAN DITERJEMAHKAN DARI:


10 Harta Karun Yang Belum Dijumpai

Sebut cerita harta karun, ada saja cerita legenda menarik yang menyelubungi sesebuah harta berkenaan. Kadang-kadang, kisahnya jauh lebih menarik daripada harta itu sendiri. Dan kisah sebegini yang mencetuskan obsesi melampau bagi membuktikan kisah tersebut benar dan menempa nama dalam sejarah.

Jika rejim N4z1 Jerman menggila dengan menjarah pelbagai khazanah berharga termasuk jongkong emas dan lukisan-lukisan bertaraf mahakarya Renaissance di Medan Barat, perkara sama turut berlaku kepada Jepun semasa P3rang Dunia Kedua (WWII). Semasa kempen mereka di Asia Pasifik, aktiviti penjarahan dibuat secara sistematik sekaligus menyaksikan banyak khazanah berharga jatuh ke tangan negara Matahari Terbit itu.

Kempen penjarahan dibuat bukan saja sebagai menambah biaya WWII Jepun di Asia Pasifik tetapi menambah kantung kewangan negara itu selepas tamat p3rang. Kempen ini digerakkan oleh pegawai-pegawai yang mendapat arahan daripada Maharaja Hirohito dan kononnya adinda baginda Putera Chichibu. Harta-harta yang dirampas ini mengikut rancangan asal akan dihantar semula ke Jepun.

Tetapi rancangan tersebut tidak dapat dilaksanakan. Ini kerana penghantaran kargo sebegini selalunya menjadi mangsa kempen pengeb0man Amerika Syarikat dan Britain sama ada menerusi s3rangan udara atau s3rangan kapal selam. Justeru, hanya sesetengah saja yang berjaya sampai manakala bakinya terkandas di Filipina.

Pada tahun-tahun terakhir WWII, Jeneral Tomoyuki Yamashita ditugaskan menyembunyikan emas dan pelbagai khazanah berharga. Harta-harta ini dikatakan disembunyikan di kawasan bukit-bukau di utara Filipina menerusi rangkaian 175 terowong dan bilik rahsia. Dan bagi memastikan rahsia tersebut berakhir di situ, t3ntera Jepun bertanggungjawab membvnvh atau menanam hidup-hidup buruh dan jurutera yang terlibat dalam projek berkenaan.

Terdapat pelbagai teori tentang nasib emas Yamashita. Sesetengah mengatakan ia berjaya dirampas pihak AS dan dibawa pulang ke sana. Emas-emas ini kemudiannya digunakan untuk membiayai pelbagai operasi rahsia mereka semasa P3rang Dingin.

Ada pula mendakwa harta-harta tersebut terus wujud sehingga hari ini dan menjadi buruan ramai termasuk Ferdinand Marcos. Marcos dikatakan membiayai banyak operasi penggalian berpandukan kepada beberapa peta terowong yang dimilikinya. Tidak hairanlah sesetengah pihak mendakwa kekayaan luar biasa beliau dibiayai oleh harta rampasan p3rang Jepun itu.

Emas Yamashita menjadi subjek medium berbentuk fiksyen atau bukan fiksyen termasuk siri dokumentari Lost Gold of World W4r II terbitan saluran History.

Selepas berjaya mengukuhkan kedudukannya di Itali, tumpuan Benito Mussolini kini beralih di Afrika Utara atau lebih tepat Libya. Beliau sedar kedudukan Itali di situ dalam bahaya lebih-lebih lagi selepas kempen pemb3rontakan Sheikh Omar Mukhtar. Justeru, untuk meraih sokongan populasi negara itu, Mussolini menggelar dirinya sebagai Pelindung Agama Islam.

Sebagai bukti kepada gelarannya itu, Il Duce menggalakkan penyebaran Islam, memulihkan semula peranan masjid dan sekolah agama. Dan dalam satu upacara berprestij di gurun Libya, Mussolini dihadiahkan sebilah p3dang yang indah kualitinya termasuk dihias dengan emas tulen. P3dang ini diberi nama Sw0rd of Islam.

Menariknya, p3dang yang dihadiahkan oleh Sheikh Yusuf Kerisch kepada beliau pada tahun 1937 itu sebenarnya ditempah atas namanya sendiri. Ia dibuat oleh firma Picchiani e Barlacchi yang berpangkalan di Florence dengan kos 200,000 lira. Selepas itu, p3dang tersebut kekal dalam simpanan Mussolini di Rocca delle Caminate (rumah musim panas beliau).

Tetapi pada Julai 1943, rumah tersebut diserbu oleh ahli k0mun1s yang menentang rejimnya dan seluruh isi rumah dijarah habis-habisan. Dan sehingga hari ini, lokasi sebenar P3dang Islam Mussolini masih menjadi tanda tanya orang ramai.

Keranda Sir Francis Drake? Harta l4nun kepunyaan Kapten Kidd? Manuskrip-manuskrip William Shakespeare yang hilang? Barang kemas Marie Antoinette? Pilihlah teori-teori tentang apa bentuk harta yang dikatakan ditanam di Pulau Oak, Nova Scotia, Kanada hari ini. Dan ia menjadi subjek rancangan realiti The Cvrse of Oak Island terbitan History sejak 2014.

Mengikut kebanyakan versi popular, harta Pulau Oak ini ditemui oleh tiga orang lelaki diketuai Daniel McGinnis. McGinnis dan rakan-rakannya berbuat demikian selepas mendapat khabar angin harta l4nun terkenal, Kapten Kidd bernilai dua juta paun dikatakan ditanam di situ. Mereka bertiga mula menggali pada tahun 1799.

Menariknya dalam setiap penggalian, mereka menemui sebuah platform kayu setiap tiga meter yang diperbuat daripada kayu oak. Tetapi selepas menemui sebahagian harta milik Kidd, mereka memilih menghentikan penggalian pada kedalaman 30 meter atas alasan merasakan ada sesuatu tak kena jika ia diteruskan.

Sejak itu, lokasi tempat penggalian yang kini dikenali sebagai Money Pit hilang dan menjadi obsesi ramai pemburu harta karun dari William Chappell dan Gilbert Hedden hinggalah Dan Blankenship dan Fred Nolan. Malah, aktiviti penggalian harta karun di pulau tersebut turut menarik perhatian Franklin Roosevelt selepas menjadi sebahagian daripada ahli ekspedisi Kumpulan Salvaj Old Gold pada tahun 1909.

Antara tahun 1929 hingga 1937, pasukan arkeologi yang diketuai Johan Gunner Andersson dan Walter W. Granger pelbagai spesimen fosil homo erectus di Zhoukoudian, Beijing. Usia fosil tersebut dianggarkan antara 300,000 hingga 750,000 tahun. Penggalian di Zhoukoudian menemukan 200 fosil dari lebih 40 spesimen individu.

Bagaimanapun, semua aktiviti ekskavasi dihentikan pada 1937 berikutan P3rang China-Jepun Kedua. Mengikut rancangan, fosil Peking Man sepatutnya dibawa ke AS pada tahun 1941 dan disimpan di Muzium Sejarah Alam Semulajadi, New York. Dan itulah kali terakhir berita fosil homo erectus diketahui umum.

Terdapat pelbagai teori ke mana perginya fosil tersebut. Ada mendakwa fosil tersebut dilumatkan dan dijadikan sebagai ubat tradisional. Ada pula mendakwa ia dibawa ke atas kapal persiaran Awa Maru sebelum ia ditenggelamkan.

Mungkin ada menyangka kisah ini berakhir di situ saja. Tetapi pada tahun 1972, seorang wanita mendakwa memiliki fosil Peking Man selepas mendapat tahu tawaran $5,000 untuk maklumat lokasi fosil tersebut. Sebagai tukaran kepada maklumat tersebut, wanita itu mahukan bayaran sebanyak $500,000 tetapi permintaan tersebut tidak dilayan dan wanita itu menghilangkan diri.

Amber Room atau Bilik Ambar ialah sebuah kamar diraja yang diperbuat daripada panel-panel ambar dan dihias dengan dedaun emas. Kamar diraja ini merupakan hadiah pemerintah Prussia, Friedrich Wilhelm kepada sekutunya, Tsar Peter the Great dari Rusia. Kamar diraja ini dipasang di istana musim panas baginda, Istana Catherine berhampiran Petrograd (kini St Petersburg).

Apabila rejim N4z1 Jerman meny3rang Rusia menerusi Operasi Barbarossa pada musim panas 1941, kamar ini menjadi sasaran mereka. Justeru, tugas menanggalkan semua panel Amber Room diserahkan kepada Kumpulan T3ntera Utara diketuai Wilhelm Ritter Von Leeb dan ia diselesaikan dalam tempoh 36 jam.

Dari situ, ia dibawa ke Konigsberg (kini Kaliningrad) dan kekal di situ sehingga 1945. Tetapi sejak itu, kelibat sebenar kamar berkenaan masih menjadi misteri sehingga hari ini. Ada mendakwa ia menjadi mangsa kerakusan t3ntera Soviet pada akhir WWII atau mangsa s3rangan udara di Konigsberg pada tahun 1944.

Pada tahun 2017, timbul dakwaan lokasi sebenar Amber Room terletak dalam rangkaian terowong sebuah gua di Pergunungan Ore, timur Jerman tetapi tidak dibuktikan kesahihannya. Nilai khazanah ini sebanyak €250 juta dan menjadi buruan ramai pihak selama bertahun-tahun termasuk KGB (agensi perisikan Soviet) dan Stasi (polis rahsia Jerman Timur).

Selain Amber Room, kawasan makam diraja Poland tidak terlepas daripada menjadi mangsa penjarahan rejim N4z1 semasa pendudukan mereka di Poland. Keranda ini dihasilkan pada tahun 1800 oleh seorang bangsawan Poland bernama Izabela Czartoryska. Ia menempatkan 73 artifak tidak ternilai harganya milik kerabat diraja Poland.

Antara artifak yang disimpan di situ ialah jam emas Raja Stanisław I Leszczyński, jam emas milik Permaisuri Marie Casimire Louise de La Grange d’Arquien dan tasbih Permaisuri Maria Karolina Zofia Felicja Leszczyńska yang diperbuat daripada perak. Selepas ia siap dihasilkan, keranda ini ditempatkan di muzium diraja Temple of the Sybil sebelum dibawa ke Krakow.

Semasa WWII, ia disembunyikan di Muzium Keluarga Czartorsky di Sieniawa. Tetapi lokasi keranda tersebut diketahui t3ntera Wehrmacht selepas menjejakkan kaki di muzium itu hasil maklumat seorang penduduk tempatan. Ini mengakibatkan semua artifak yang tersimpan dalam keranda berkenaan dicuri dan dikongsi sesama mereka.

Pada tahun 1928, pemerintah Patiala, Maharaja Sir Bhupinder Singh menempah rantai leher dengan firma barang kemas terkemuka Cartier. Penghasilan rantai leher ini dilihat sebagai simbol kekayaan berlebihan yang dimiliki beliau. Rantai tersebut turut dihiasi 2,930 berlian dan banyak batu delima dari Burma (kini Myanmar).

Dalam 2,930 berlian, satu berlian yang menjadi perhatian ialah berlian De Beers. Berlian tersebut merupakan berlian ketujuh terbesar di dunia ketika itu dan memiliki berat 234 karat. Selepas Bhupinder meninggal dunia pada tahun 1938, rantai tersebut hilang 10 tahun kemudian.

Tidak diketahui siapa yang mengambil rantai berkenaan. Namun begitu, ramai mula menaruh harapan apabila berlian De Beers muncul kembali dalam jualan lelong Sotheby’s di Geneva. Ini disusuli penemuan beberapa serpihan rantai berkenaan di sebuah kedai barang kemas terpakai di London pada tahun 1998. Tetapi baki berlian termasuk batu-batu delima masih lagi tidak ditemui.

Pada abad kedua Masihi, sebuah menorah Yahudi yang berkualiti ditempatkan di Haikal Kedua di Baitulmaqdis. Selepas penaklukan kota tersebut di tangan pihak Rom pada 70 Masihi, menorah itu dibawa pulang ke Rom sebagai trofi kemenangan dan ditempatkan di Kuil Keamanan (Forum of Vespasian).

Bagaimanapun, tidak diketahui apa nasib artifak tersebut. Ada mengatakan artifak tersebut dilarikan oleh orang Vandal ke Carthage selepas menjarah Rom pada 455 Masihi. Sejak itu, ia menjadi misteri dunia silam yang masih belum diselesaikan sehingga hari ini.

Panel Mazbah Ghent yang dihasilkan oleh Jan van Eyck merupakan antara mahakaryanya yang terkemuka di Eropah. Ia berukuran 3.4 x 4.6 meter dan ditempatkan di Katedral St. Bavo di Ghent. Tetapi tidak ramai tahu salah satu panel lukisan itu hilang sejak tahun 30-an atau lebih tepat, tempoh P3rang Dunia Pertama.

Panel The Righteous Judge dicuri pada tahun 1934 dan si pencuri sempat meninggalkan nota berbunyi, “Dibawa dari Jerman oleh Perjanjian Versailles.” Untuk hari-hari berikutnya, si pencuri berhubung dengan pihak berkuasa tentang pertukaran panel lukisan berkenaan tetapi rundingan tersebut tidak berhasil.

Pada tahun sama, seorang lelaki bernama Arsène Goedertier membuat pengakuan sebelum m4ti bahawa dialah pencuri panel berkenaan. Bagaimanapun, Goedertier tidak mendedahkan lokasi sebenar The Righteous Judge kerana ia diletakkan dalam satu lokasi yang boleh menimbulkan kekecohan dalam kalangan orang ramai.

Sehingga hari ini, panel tersebut tidak pernah ditemui dan pihak berkuasa Ghent menugaskan seorang detektif polis untuk menyiasat kes kecurian tersebut.

Pada tahun 1955, seorang pengembara bernama Teddy Tucker menemui sebuah salib emas seberat 22 karat di Bermuda. Hasil pemeriksaan mendapati salib yang diperbuat daripada emas tulen dan dihias dengan batu zamrud itu sebenarnya tinggalan harta kapal geliung Sepanyol, San Pedro yang karam pada tahun 1594.

Selain salib itu, dia turut menemui pelbagai artifak di tapak kapal karam itu. Salib itu kemudiannya dipamerkan di Muzium Akuarium, Bermuda sebagai bahan pameran. Namun pada tahun 1975, salib tersebut telah dicuri dan digantikan dengan replika yang diperbuat daripada plastik. Sehingga hari ini, kelibat salib tersebut masih belum dapat dikesan pihak berkuasa.

SUMBER

Homer, Aaron. The Top 21 Theories About Oak Island. History. https://www.history.com/shows/the-curse-of-oak-island/articles/curse-of-oak-island-top-theories

Vuckovic, Aleksa. (2019). 10 Spectacular Treasures That Have Never Been Found. Ancient-Origins. https://www.ancient-origins.net/unexplained-phenomena/treasure-0012838

Daugherty, Greg. (2019). How a Locksmith, a Dictator and a WWII General Are Connected to $22 Billion in Lost Treasure. History. https://www.history.com/news/wwii-yamashita-treasure-roxas-marcos-gold-buddha

The Independent. (2018). Amber Room: Priceless Russian treasure stolen by Nazis ‘discovered by German researchers’. https://www.independent.co.uk/news/world/europe/amber-room-nazis-russian-catherine-palace-st-petersburg-tsar-second-world-war-stolen-treasure-a8008526.html


Dialog Dr Burhanuddin Al Helmy Dengan Seorang Ateis

Dr Burhanuddin Al Helmy merupakan satu sosok yang tidak perlu diperkenalkan lagi di dalam sejarah perjalanan politik negara. Selepas p3rang, beliau merupakan antara pengasas Parti Kebangsaan Melayu Malaya dan telah dilantik sebagai Timbalan Yang Di-Pertua manakala Yang Di-Pertuanya ialah Mokhtaruddin Lasso, seorang Melayu yang berfahaman ateis dan condong kepada k0munisme.

Satu hari, selepas menghadiri sebuah kongress PKMM, Burhanuddin dan Mokhtaruddin berehat di pejabat akhbar rasmi PKMM yang terletak di Brewster Road. Turut bersama mereka pada ketika itu ialah Ahmad Boestamam.

Mokhtaruddin tiba-tiba bertanyakan satu soalan kepada Burhanuddin mengenai ketuhanan.

“Apakah benar Tuhan itu ada, tuan Doktor?” soal Mokhtaruddin.

“Sudah tentu saja Tuhan ada,” balas Dr. Burhanuddin pendek.

“Benarkah DIA berkuasa?” soal Mokhtaruddin lagi.

“Benar,” jawab Dr. Burhanuddin.

“Kalau benar DIA berkuasa, suruhlah DIA membuat sepasang terompah kayu sekarang dan kalau DIA boleh membuatnya saya akan perchaya Tuhan itu ada dan DIA berkuasa, tetapi tidak sebaliknya,” kata Mokhtaruddin kepada Dr. Burhanuddin.

“Masakanlah patut Tuhan diminta membuat pekerjaan yang remeh seperti membuat terompah kayu itu,” Dr Burhanuddin menjawab dengan tenang. Tidak ada tanda marah dalam suaranya ketika memberikan jawapan itu kepada Mokhtaruddin Lasso, sambil menambah

“Ini tidak bererti Tuhan tidak boleh membuat terompah kayu itu,” Dr Burhanuddin meneruskan kata2nya lagi,

“DIA boleh. Kalau alam ini dapat diciptaNya kenapa pula perkara mudah dan kecil seperti membuat terompah kayu itu tidak boleh?

Kalau seseorang yang pakar dalam ilmu pasti misalnya boleh menjawab masalah2 yang tinggi dalam ilmu itu dengan mudahnya mustahillah dua kali lima (2×5) dia tidak tahu. Itu logik bukan? Demikianlah ibaratnya Tuhan dengan membuat terompah kayu itu.

Kalau banyak orang, banyak manusia yang menjadi makhluk Tuhan, sudah boleh membuat terompah kayu belaka. Kenapakah harus diperlukan juga tenaga Tuhan untuk perkara yang remeh ini? Tidakkah itu sama saja seperti menyuruh seorang ayah mengesat hingus atau menghisap puting sedang bayi kecil pun sudah tahu belaka membuatnya?” balas Dr Burhanuddin panjang.

Mokhtaruddin terpegun dengan jawapan yang diberikan oleh Burhanuddin. Lalu beliau bertanya.

“Orang2 Islam menyembah Tuhan yang mereka panggil Allah. Tetapi ada juga orang yang menyembah bulan, matahari dan banyak lagi. Mereka katakan benda2 ini Tuhan mereka. Bagaimanakah ini sedangkan Tuhan itu dikatakan Esa, tidak dua dan tidak tiga?” soal Mokhtaruddin yang langsung terus dibalas Dr. Burhanuddin.

“Ada orang yang memanggil kasut itu kasut tetapi ada pula yang memanggilnya sepatu. Tetapi bukankah ‘kasut’ dan ‘sepatu’ itu benda yang satu itu juga? Begitulah pula dengan Tuhan ini. Ada yang memanggilnya Allah, ada yang memanggilnya God, ada yang memanggilnya Tok Pekong, ada yang memanggilnya Sami, ada yang bertuhankan Bulan, Matahari dan entah apa lagi. Itu soal bahasa dan istilah seperti ‘kasut’ dan ‘sepatu’ tadi. Panggilannya saja yang banyak tetapi bendanya tetap yang satu itu juga. Ertinya Tuhan itu memang Esa,” Dr Burhanuddin mengambil nafas seketika, sebelum menambah,

“Dan kalau saudara masih meragukan adanya Tuhan, maka hujah saudara itu dapat saya kembalikan untuk menik4m saudara pula.”

“Bagaimana?” balas Mokhtaruddin pendek.

“Bukankah saudara mengatakan tadi ada orang yang mengatakan bulan itu Tuhan, matahari itu Tuhan. Allah itu Tuhan dan seterusnya – masing2 ada Tuhan yang disembahnya?” soalan Dr Burhanuddin dibalas anggukan kepala dari Mokhtaruddin.

“Tidakkah itu menunjukkan setiap orang perchayakan adanya Tuhan kerana tidak ada orang yang mengatakan tidak ada? Ya, Tuhan itu ada dan Esa,” Dr Burhanuddin menghabiskan ayatnya dengan tersenyum lebar sambil memandang tepat Mokhtaruddin.

Mokhtaruddin mengangkat kedua-dua belah tangannya dan berkata,

“Cukuplah setakat itu sahaja tuan Doktor dan kita kira seri – tak kalah tak menang.”

“Saya ikut saja. Kalau cukup kata saudara, cukuplah. Kalau tak cukup ayuh lagi.”


Penemuan Istana Besar Cucu Genghis Khan Yang Menyembelih Baghdad

Sebut saja nama Hulagu Khan, ramai pasti sedar inilah figura Mongol yang mengarahkan pembantaian ke atas umat Islam di Baghdad pada 1258. Peristiwa itu menyaksikan 50,000 tentera Bani Abbasiyah dan 800,000 orang awam terbunuh di tangan tentera Mongol. Hari ini, pengkaji arkeologi percaya mereka telah menemui istana musim panas milik cucu Genghis Khan itu.

Mengikut rekod sejarah termasuk catatan sejarawan Armenia abad ke-13, Kirakos of Ganja, ibu kota Ilkhanate Hulagu terletak antara Tasik Van dengan Tasik Urmiya (kedua-duanya terletak di timur Turkiye). Ada juga yang percaya ia terletak di utara Tasik Van di Ala Taq. Disebabkan kekaburan berkenaan lokasi sebenar istana Hulagu ini, ia mengambil masa bertahun-tahun untuk mengesan lokasi istana berkenaan.

Tetapi pasukan pengkaji Turkiye-Mongolia percaya mereka telah menemui tapak istana milik Hulagu itu. Ketika ini, kerja-kerja ekskavasi sedang dijalankan tetapi ia mendedahkan satu ketika dahulu, istana pemerintah Ilkhanate Mongol itu telah dijarah selama ratusan tahun. Di sebalik semua itu, masih banyak artifak ditemui seperti porselin dan tembikar seramik yang disepuh dengan tiga warna.

Sebelum tu, apa kata kalian beli buku KITAB TAMADUN MONGOL? Dalam buku ini, macam-macam kami cerita tentang kehebatan empayar agung yang pernah menjadi ribut menumbangkan banyak kerajaan. Link pembelian: http://bit.ly/3PMSVQx

Tetapi yang paling penting sudah pastinya lambang svastika atau tamga sekitar tapak istana. Tak payah sebut itu lambang apa sebab ia ada kaitan dengan seorang lelaki bermisai kontot yang tau menyorok je dalam bunker semasa hari-hari terakhir Perang Dunia Kedua (WWII). Namun begitu, bagi pengkaji Mongolia, ia satu penemuan besar kerana itu menandakan kawasan tersebut pernah menjadi sebahagian daripada jajahan takluk Ilkhanate yang ditubuhkan Hulagu ratusan tahun lalu.

Selepas berjaya menakluk Baghdad pada 10 Februari 1258, ramai penduduk awam dibunuh dengan kejam oleh tentera Mongol. Sementara pelbagai infrastruktur seperti istana, masjid, hospital dan perpustakaan termasuk Baitul Hikmah dijarah dan dimusnahkan. Malah mengikut keterangan sejarawan ketika itu, air Sungai Tigris bertukar menjadi merah lantaran terlalu banyak mayat yang dicampakkan ke dalam sungai.

Dua tahun selepas itu, Damsyik dan Aleppo, dua kota utama Dinasti Ayubiyah jatuh ke tangan pihak Mongol. Dengan Baghdad jatuh dan Syria berada dalam keadaan lemah, fokus umat Islam kini beralih kepada kerajaan Mamluk yang berpangkalan di Mesir. Walaupun wujud ura-ura untuk membentuk pakatan dengan tentera Salib Eropah, hakikatnya pihak Salib memandang tentera Mongol sebagai ancaman yang lebih besar berbanding Mamluk.

Ini kerana walaupun Hulagu mempunyai isteri dan panglima perang yang beragama Kristian (Kitbuqa), pihak Eropah tidak dapat membantu. Ia berlaku sama ada kerana mematuhi dekri Paus Alexander IV dan penggantinya Paus Urban IV atau mempunyai pakatan dengan pihak Mamluk (kerajaan Sicily). Malah, pihak Salib secara rahsia turut membantu pihak Mamluk mendapatkan bekalan di Acre sebelum bertemu dengan ketumbukan perang Mongol di Ain Jalut pada 3 September 1260.

Di Ain Jalut, pasukan perang Ilkhanate terkejut beruk kerana diakali oleh pihak Mamluk. Ini termasuk penggunaan meriam tangan buat kali pertama oleh mereka terhadap pihak Mongol. Kelebihan taktikal dan persenjataan yang dimiliki mengakibatkan kekalahan teruk kepada pihak Mongol sekaligus menggagalkan mereka daripada meluaskan jajahan yang dimiliki. Semasa Ilkhanate berada di puncak, jajahan mereka meliputi sebahagian Timur Tengah termasuk Iran, Iraq dan Turkiye.

Tetapi pengaruh Hulagu dan Ilkhanate yang dibentuknya mula goyah selepas diperangi oleh sepupunya Berke Khan. Berke murka dengan tindakan Hulagu yang menjarah Baghdad dan membunuh populasinya termasuk khalifah terakhir Bani Abbasiyah, al-Musta’sim Billah. Tindakan pantas baginda termasuk berpakat dengan pihak Mamluk menyelamatkan Makkah dan Madinah daripada menjadi sasaran utama Hulagu.

Selain tapak lama istana Hulagu, pengkaji arkeologi Turkiye-Mongolia turut menemui tapak Caravanserai dan seramik era Ilkhanate. Caravanserai merupakan tempat penginapan pedagang dan pengembara yang melalui Laluan Sutera. Di samping berperanan sebagai rumah penginapan, ia juga turut berperanan sebagai gudang simpanan untuk para pedagang sebelum mereka meneruskan perjalanan ke tempat lain.

Buat masa ini, para saintis merasakan masih terlalu awal untuk menyatakan kawasan ini merupakan bekas ibu kota musim panas Hulagu. Tetapi dengan kerja-kerja ekskavasi masih berjalan, siapa tahu lebih banyak artifak yang dapat mengaitkannya dengan Hulagu dan kerajaan Ilkhanate yang ditubuhkannya.

Kehebatan Empayar Mongol takkan mungkin disangkal. Pengaruhnya tersebar luas sampai melahirkan Dinasti Yuan yang menguasai China antara tahun 1271 hingga 1368. Kami menjemput anda beli buku KITAB TAMADUN CINA untuk memahami sejarah China yang sangat luas: https://shopee.com.my/Kitab-Tamadun-Cina-Ayman-Rashdan-Wong-i.238336777.21315812272

RUJUKAN

Lockhart, A. (2022, 23 Julai). Archaeologists may have located palace belonging to Genghis Khan’s bloodthirsty grandson who famously sacked Baghdad in 1258 to eastern Turkey. Daily Mail.

Jarus, O. (2022, 22 Julai). Archaeologists may have discovered the palace of Genghis Khan’s grandson. LiveScience.

Pandey, S. (2022, 24 Julai). Long Lost Palace of Genghis Khan’s Grandson Found in Turkey. Ancient-Origins.


Tian Chua: Dahulu Disembur Meriam Air, Kini Ditampar Ahli Sendiri

Baru-baru ini seorang pemimpin PKR telah digelar pengkhianat dan dibaling objek oleh ahli partinya sendiri. Lebih teruk, beliau turut ditampar oleh seseorang yang tidak dikenali. Pemimpin tersebut ialah Tian Chua, Naib Presiden Parti Keadilan Rakyat.

Chua Tian Chang atau Tian Chua telah dilahirkan di Melaka pada 21 Disember 1963 dan merupakan anak sulung dari empat adik-beradik. Ayahnya, Chua Neo Lai seorang peniaga beras dan berketurunan Hakka. Ibunya, Chan Yuet Chien merupakan guru sekolah. Tian Chua mendapat pendidikan awal di Sekolah Jenis Kebangsaan Cina Siang Lin, Bandar Melaka dan Sekolah Katolik Melaka bagi peringkat menengah.

Beliau kemudian melanjutkan pelajarannya ke Tingkatan Enam di Sekolah Tinggi Gajah Berang. Chua kemudiannya melanjutkan pelajarannya ke Sydney High School, Australia. Di peringkat universiti, Tian Chua mengambil jurusan Sains Agrikultur di Sydney University. Chua mengambil jurusan tersebut kerana beliau amat mengagumi Thomas Edison yang berjaya mencipta pelbagai teknologi.

Sewaktu tahun ketiga pengajian, beliau menukar tempat ke New South Wales University dan mengambil jurusan falsafah kerana  memenuhi tuntutan bapanya untuk menjadi seorang peguam.

Di sana, Chua telah dilantik sebagai ketua kesatuan pelajar dan bergiat aktif di sana. Teman teman beliau pada ketika itu termasuklah Stevan Gan dan Pramesh Chandran yang merupakan pengasas MalaysiaKini.

Di bawah Tian Chua, beliau telah menentang cadangan kerajaan Australia untuk menaikkan taraf yuran universiti dengan mengadakan sebuah dem0ntrasi di bandar Sydney. Beliau kemudiannya ditangkap atas tindakannya itu. Chua juga telah dipanggil untuk berkhidmat untuk Presiden Ramos Horta sebagai ahli komunikasi dan akhbar.

Setelah pulang ke Malaysia pada 1990, beliau telah menyertai Suara Rakyat Malaysia (SUARAM) untuk berkempen bagi menent4ng ISA. Sekitar tahun 1992, Tian Chua telah menyertai Asia Monitor Resource Centre yang berpusat di Hong Kong.

Beliau kemudiannya melanjutkan pelajarannya sekali lagi di Social Studies Institute, The Hague, Belanda. Pada tahun 1997, Tian Chua telah dilantik sebagai Pengarah Labour Research Centre dan pada masa yang sama dilantik sebagai ahli lembaga pengurusan SUARAM.

Tian Chua menggupakan antara figura terpenting yang terlibat semasa peristiwa Reformasi. Sekitar 27 hingga 30 September 1998, beliau telah ditahan dan dilarang untuk bertanding bagi pilihan raya umum 1999.

Tian Chua kemudiannya ditahan sekali lagi pada 2001 di bawah akta ISA dan dimasukkan ke dalam Kem Tahanan Kamunting. Semasa di dalam tahanan, Tian Chua menyibukkan dirinya dengan melukis. Beliau juga turut membaca buku dan mempelajari bahasa asing seperti Sanskrit, India, Perancis dan lain lain.

Sewaktu Pilihan Raya Umum 2008, Tian Chua telah menewaskan calon BN bagi kawasan Batu dan berjaya mengekalkannya sewaktu pilihan raya yang berikutnya. Pada pilihan raya 2018, Tian Chua tidak dibenarkan bertanding kerana disabitkan sebuah kesalahan.

Oleh sebab itu, beliau mengetengahkan seorang calon Bebas, P. Prabakaran dan akhirnya Prabakaran berjaya memenangi parlimen itu dan menjadi   ahli parlimen termuda di dalam sejarah.

Selepas kemenangan Pakatan Harapan, Tian Chua telah dilantik sebagai Penasihat kepada Menteri Kerja Raya. Setelah Tun Dr Mahathir mengumumkan perletakkan jawatannya pada 24 Februari 2020, jawatan Chua juga telah ditarik balik.

Pada 1 Mac, selepas sahaja selesai daripada sebuah program di Ibu Pejabat PKR, Chua telah dibaling botol mineral ke mukanya. Beliau juga telah ditampar dan digelar pengkhianat kerana Tian Chua dikatakan penyokong Azmin Ali. Tidaklah sangka, dahulu disimbah air, kini ditampar ahli parti sendiri yang diasasnya.


Lelaki Yang Menanam Hutan Seluas 1,360 Ekar

Hutan adalah khazanah alam yang tidak ternilai. Ia merupakan habitat bagi 80% biodiversiti daratan dan turut menjadi tempat tinggal bagi lebih 300 juta manusia termasuklah 60 juta orang asli. Seramai 1.6 billion manusia bergantung hidup secara langsung pada hasil-mahsul hutan, dengan pendapatan tahunan yang diperoleh daripadanya mencecah sebanyak 75-100 billion dollar.

Hutan juga amat berperanan dalam menangani isu pemanasan global, selain turut menjadi agen utama yang membekalkan oksigen buat hidupan di bumi.

Secara purata, sebatang pokok yang matang boleh menyerap lebih 21 kg karbon dioksida setahun dan mengeluarkan sehingga 118 kg oksigen untuk tempoh yang sama. Jumlah tersebut cukup untuk menampung keperluan oksigen harian bagi 2 hingga 10 orang, dan menangkap 25-30% karbon dioksida yang ada di atmosfera.

Menurut Penilaian Sumber Hutan Global 2020 yang dikeluarkan oleh Pertubuhan Makanan dan Pertanian (FAO), luas keseluruhan hutan dunia mencecah 4.06 billion hektar. Keluasan ini mewakili 31% daratan bumi dan menyamai saiz tiga buah negara Russia.

Namun, bumi kehilangan kira-kira 10 juta hektar hutan setahun akibat aktiviti pembalakan. Ini menyamai saiz negara Portugal bagi tempoh sedekad. Justeru, usaha penghutanan semula dipergiat dan mujur, ia berhasil menampung separuh dari jumlah kehilangan tersebut.

Hari ini, usaha penghutanan semula memperkenalkan kita kepada satu istilah iaitu The Great Green Wall. Istilah ini merujuk kepada projek penghutanan semula yang dijalankan di beberapa buah rantau, antaranya China, India, dan Afrika.

The Great Green Wall di China misalnya telah pun diiktiraf sebagai hutan-buatan yang terbesar di dunia, dengan saiznya pada hari ini mencecah lebih 500,000 km persegi. Hutan buatan ini dijangka akan meliputi sebanyak 42% dari keluasan China menjelang tahun 2050 kelak.

Bagaimana pun, ini adalah kisah projek penghutanan semula berskala nasional. Di India, ada satu cerita tentang bagaimana hutan seluas 1,360 ekar atau 5.5 km persegi diusahakan oleh tangan seorang lelaki.

Nama lelaki ini ialah Jadev Payeng. Lahir pada tahun 1963 dan membesar di Pulau Majuli, berhampiran Jorhat, India. Latar belakangnya sederhana sahaja. Bapa (Lakhiram) dan ibunya (Aphuli Payeng) menternak kerbau dan lembu serta menjual susunya bagi menampung tiga belas orang anak. Jadev adalah anak ketiga.

Tahun demi tahun, Majuli kerap dilanda banjir dari limpahan Sungai Brahmaputra. Banjir ini mengakibatkan tebing sungai terhakis. Lebih separuh dari pulau tersebut sudah pun tenggelam dalam tempoh 70 tahun kebelakangan. Dianggarkan bahawa pada 20 tahun akan datang ia akan lenyap sepenuhnya.

Bagi menangani keadaan ini, Jabatan Perhutanan Assam berencana untuk melaksanakan projek penghutanan semula. Namun, projek tersebut dibatalkan– untuk kemudiannya diusahakan secara sendirian oleh Jadev Payeng.

Pada usia 16 tahun, Jadev berhenti belajar dan menumpukan sepenuh perhatian bagi menjaga ternakan ibu ayahnya sambil setiap hari menanam sekurang-kurangnya sebatang pokok bagi mengurangkan masalah hakisan tanah di Pulau Majuli.

Beliau bermula dengan menanam pokok buluh, sebelum menambah tumbuhan lain seperti pokok jati, pokok baheda, pokok gambhari, pokok asam jawa, pokok mulberi, pokok mangga, pokok beringin, pokok nangka dan banyak lagi.

Lama-kelamaan, hutan jadi semakin lebat. Ia diberi nama Hutan Molai dengan jumlah pokoknya dianggarkan sebanyak 1.5 juta. Semuanya ditanam dalam tempoh 40 tahun. Kelebatan hutan ini mengundang haiwan-haiwan liar untuk datang dan menjadikannya habitat. Antaranya termasuklah arnab, rusa, harimau, badak sumbu, dan gajah.

Kehadiran gajah inilah yang mengubah hidup Jadev. Pada tahun 2008, kira-kira 100 ekor gajah liar memasuki kawasan hutan tanamannya. Hal itu dilaporkan oleh Jadev kepada jabatan perhutanan – hanya untuk digelakkan kerana setahu mereka, tiada hutan di Pulau Majuli.

Pun begitu, mereka tetap hantar beberapa individu untuk lakukan tinjauan. Semenjak itu, usaha Jadev mula mendapat perhatian. Beliau diberikan beberapa anugerah dan malah dijemput berucap di TED Talk.

Kisah beliau juga ditampilkan dalam beberapa dokumentari pemenang anugerah, seperti Forest Man yang boleh ditonton menerusi pautan yang diberi. Selain dokumentari, kisah Jadev turut dimasukkan ke dalam buku teks di India dan Amerika Syarikat, di samping menginspirasikan buku cerita kanak-kanak berjudul Jadav and the Tree Place (versi video).

Sebagai penghargaan atas jasanya, Jadev dianugerahi Anugerah Padma Shri 2015 dan Anugerah Karmayogi 2020. Pada Disember lalu, beliau menandatangani perjanjian dengan Fundacion Azteca, sebuah NGO dari Mexico bagi menjalinkan kerjasama untuk menanam 7 juta pokok di negara berkenaan.

Siapa sangka, seorang yang berasal dari latar belakang sederhana sepertinya mampu menjadi pempengaruh peringkat antarabangsa? Semuanya bermula dari benih pertama yang ditanamnya pada usia 16 tahun.

RUJUKAN

Fourtane, Susan. (11 September 2018). Jadav Payeng: The Man Who Planted an Entire Forest by Himself. Interesting Engineering.

Nath, Hemanta Kumar. (9 June 2021). India’s ‘Forest Man’ Jadav Payeng is on a new mission to make Mexico greener. India Today.

Ritchie, Hanah and Roser, Max. (2021). Forest and Deforestation. Our World in Data.

Tapalaga, Andrei. (5 February 2021). The Man Who Transformed the Desert Into a Forest by Planting Trees for 40 Years. History of Yesterday.

Tentree. (n.d). 10 Reasons Why Forests Are Important.

Zoeller, Chezza. (15 July 2021). Reforestation Hero: Jadav Payeng. One Earth.


Firaun-Firaun Terkaya Dalam Sejarah

Umum mengetahui bahawa Mesir Purba merupakan antara tamadun paling purba dalam sejarah. Banyak keagungan yang dicipta oleh tamadun hebat ini. Daripada pelbagai infrastruktur yang mengagumkan sepanjang mata memandang, sehinggalah kepada ilmu-ilmu hebat seperti perubatan, matematik dan juga astronomi. Namun, salah satu keagungan Mesir Purba yang jarang dibicarakan ialah kekayaan yang dimilikinya. Kalau Mesir Purba tidak kaya, tak akanlah makam-makam pemerintah Mesir Purba atau lebih dikenali sebagai Firaun ini menjadi mangsa rompakkan para penjarah.

Bercakap mengenai makam firaun, mungkin dari sini kita boleh bermula bercerita kekayaan firaun dalam sejarah. Perkenalkan kepada anda Firaun Tutankhamen yang terkenal dengan penemuan emas-emas yang tidak terbayang dek akal yang dikebumikan bersama dengan jasadnya. Firaun ini Tutankhamen bukanlah sesiapa pun dalam sejarah berbanding banyak lagi firaun. Tetapi pada penemuan yang dijumpai berkaitan di makam beliau:

Bayangkan kekayaan yang dimiliki oleh Firaun Tut sahaja. Pada hari ini, kekayaan yang ditanam di makam tersebut berjumlah lebih 680 juta dollar USA melebihi angka 1.1 Billion ringgit. Itu belum lagi kita bercakap bagaimana Ramses II, yang merupakan firaun teragung dalam sejarah Mesir Purba. Ramses II pada zaman kemuncaknya dikatakan memiliki lebih 200 isteri dan dayang, memiliki sebuah kota yang dibinanya lalu dinamakan di atas namanya sendiri. Betapa pada zamannya, Mesir Purba tidak pernah melihat sebarang projek mega yang dibangunkan ke serata Mesir. Betapa apabila ketika Ramses II mati pada angka 92 tahun, seluruh Mesir Purba menjadi panic kerana menyangka bahawa dunia akan tamat kerana keagungan yang dimilikinya membuatkan Ramses II dipuja laksana TUHAN.

Kalau Firaun Tut dimakamkan bersama dengan segala perhiasan emas, Ramses II pula dimakamkan bersama dengan dia dimumiakan dengan berbagai rempah menyelubungi tubuhnya. Rongga hidungnya sahaja dipenuhi dengan semata-mata rempah termahal abad silam, iaitu lada hitam. Selebih harta yang wujud, telahpun hilang dirompak oleh penjarah makam meninggalkan seribu tanda Tanya kepada kita. Tentulah berganda-ganda daripada kekayaan yang dimiliki seorang raja tidak terkenal seperti Fiaraun Tutankhamen.

Atau mungkin juga kita boleh bercakap mengenai firaun wanita paling kaya dalam sejarah Mesir Purba iaitu Cleopatra. Cleopatra contohnya ditempatkan oleh majalah Money Magazine’s meletakkan dirinya ke tempat ketujuh dalam sejarah, dengan kekayaannya diletakkan bernilai 95 Billion, di mana kalau digabungkan kekayaan milik Elon Musk dan juga pengasas Facebook hari ini iaitu Mark Zuckerberg, masih lagi tidak mampu menandingi kekayaan miliknya. Ini tak hairan kerana betapa ketika itu, Mesir adalah sebuah negara yang kaya raya yang mendapat manfaat dari kekayaan sumber bumi dan perdagangan komoditi seperti kaca, gandum, emas, minyak, papyrus dan banyak lagi. Sebab itu jugalah yang membawa perhatian Julius Caesar daripada Rom memberi perhatian kepada Mesir di bawah Cleopatra.

Atau dalam bercakap mengenai kekayaan para firaun Mesir Purba, tentu tidak akan terlepas daripada bercakap mengenai Amenhotep III yang sering didabik sebagai firaun terkaya dalam sejarah, sehingga kekayaannya seringkali membuatkan para raja-raja kerajaan dan tamadun berdekatan cemburu. Bahkan diceritakan bahawa betapa kayanya Amenhotep III yang terkenal dengan mentadbir lombong emas di Nubia dalam penemuan sebuah surat Amenhotep III.

Surat Amarna yang isi kandungannya adalah dasar diplomasi Amenhotep III meminang puteri-puteri raja dari kerajaan yang berdekatan. Dalam surat itu juga, betapa dinyatakan raja-raja asing dari kerajaan asing tanpa segan silu merayu untuk memiliki emas yang dimiliki oleh Amenhotep III. Amenhotep III menjawab dengan memberikan sedikit kekayaannya, tetapi sentiasa meninggalkan selebihnya membuatkan raja-raja lain semakin kepingin merasai dan menikmati kekayaannya. Sungguh, kekayaan yang membuatkan orang seperti raja cemburu dan menggemis tanpa segan, adalah bukti sebenar-benarnya sebuah kekayaan.

Rujukan:

History Embalmed. (n.d) Egyptian Gold.

Mauseth, James D. (2013) Plants And People.

Public Broadcasting Services. (n.d) Amenhotep III.

The Infografic Show. (2018) How Rich Was Cleopatra and Other Pharaohs?

Veiga, Paul. (2010) Lifestyle Of The Rich And Famous… Egyptians.


Kotak Hitam Ini Kononnya Meramalkan Hari Kiamat

Di satu tempat terpencil di Tasmania, Australia, terdapat sebuah struktur aneh yang direka untuk merekod apa yang berlaku kepada pengakhiran dunia ini. Rekod ini diharap dapat menjadi tatapan untuk generasi seterusnya yang terselamat daripada peristiwa kiamat itu.

Projek yang dipanggil Kotak Hitam Bumi itu merupakan sebuah struktur besi gergasi di mana ia akan diisi dengan pemacu-pemacu keras (hard drives) dengan tenaga dibekalkan menerusi tenaga suria. Setiap pemacu keras akan mencatat dan merekod data dan analisis saintifik masa nyata. Pencipta projek ini melihatnya sebagai arkib sejarah lampau buat generasi seterusnya.

Projek Kotak Hitam Bumi merupakan kolaborasi membabitkan tiga pihak iaitu Clemenger BBDO, agensi kreatif The Glue Society dan para penyelidik dari Universiti Tasmania. Projek ini dijangka siap pada akhir tahun 2022 tetapi sebahagian kotak hitam sudah mula aktif. Pengaktifan itu dibuat menerusi ujian beta bagi merekod data alam sekitar secara langsung.

Kotak Hitam Bumi sama sekali berbeza dengan Peti Besi Kiamat (Doomsday Vault) – nama glamor untuk Peti Besi Biji Benih Global Svalbard di Norway. Tetapi ia sebenarnya saling melengkapi antara satu sama lain.

Peti Besi Kiamat berperanan sebagai tempat perlindungan biji benih tumbuhan-tumbuhan terpilih sekiranya berlaku situasi kiamat. Manakala Kotak Hitam Bumi pula berperanan sebagai arkib yang merekod sejarah trajektori dunia ke arah jalan kehancuran yang disebabkan oleh perubahan iklim.

Salah satu tujuan pembinaan Kotak Hitam Bumi ialah sebagai cara menolak manusiawi untuk tidak terus terjerumus ke dalam senario yang membinasakan dunia. Dari situ, ia akan membawa kepada pelbagai langkah bersifat progresif dan lestari kepada alam sekitar.

Sejak cerita ini timbul pada awal Disember 2021, ramai orang melihatnya sebagai satu pengiklanan mengejut dan sekadar satu berita sensasi yang sia-sia. Tetapi itu tidak menafikan hakikat perubahan iklim merupakan satu isu global yang patut ditangani segera. Tanpa sebarang tindakan konkrit termasuk tidak lagi bergantung kepada sumber tenaga bahan fosil, manusia secara tidak langsung menjadi arkitek kemusnahan diri mereka sendiri.

RUJUKAN

Dockrill, P. (2021, 6 Disember). This Mysterious, Indestructible ‘Black Box’ Will Tell The Future What Happened to Us. Science Alert.

Sumber gambar: Earth’s Black Box


Kenapa “Age Of Samurai” Ialah Dokumentari Wajib Tonton Di Netflix?

Satu yang aku perasan dalam dokumentari ni, yang jarang orang ulas bila cerita balik pasal dokumentari ni adalah betapa orang Jepun sangat pentingkan catatan dan dokumentasi berkaitan sejarah mereka.

Dokumentari ni walaupun kebanyakannya diulas oleh sejarahwan Barat (yang khusus mengkaji sejarah Jepun), mereka ada sumber rujukan yang banyak, jelas dan sangat terperinci tentang selok belok politik, ketenteraan, log p.eran.g dan catatan pertempuran, pergolakan dalaman istana.

Rujukan yang dipersembahkan menatari perjalanan dan penceritaan sepanjang dokumentari ini bahkan meliputi sejarah susur galur keluarga, “bloodline” dan kompleksiti mental dan penyakit yang dihidapi oleh “Daimyo” mereka.

Mereka tahu bila masa pemimpin mereka menjadi gila dengan tindakan dan ada yang gila betul punya jadi gila, menghidap kanser kerana semua ini ada catatannya.

Contohnya macam mana WTF-nya bila Oda Nobunaga m.ati pasal sepp.uku macam tu je lepas kena serang hendap dengan Akechi Matsuhide, samurai taraf rendah je.

Atau pendapat bahawa bila Hideyoshi menghantar samurai dan tenteranya konon hendak menyerang China tetapi melalui Korea, dan tidak semena anaknya yang baru dilahirkan m.at.i, menjadikannya bukan Hideyoshi yang waras dan taktikal sebagaimana sebelum itu.

Kisah tentang Date Masamune yang enggan dipandang hina telah mencabut biji matanya sendiri kerana jangkitan akibat demam campak (ketika itu dikenali sebagai penyakit marhaen) yang menyebabkan mata kanannya tersembul. Cabut sendiri bang gila tak gila kau hado?

Ini semua kita tak kan tahu kalau tak ada catatan yang jelas tentangnya.

Dalam dokumentari ni, semua komunikasi pun, baik antara sekutu, antara bala tentera, rundingan dengan musuh, khabar rahsia dari istana bahkan dari perbatasan Korea balik ke Kyoto dan Osaka, semuanya bertulis dan ada perutusan surat. Ini semua ada catatan dan bukti yang berdokumen.

Ia menjelaskan bagaimana dalam keadaan kucar kacir sekalipun Jepun terjerumus dalam lembah anarki sejak 1500an, mereka merasa ada tanggungjawab terhadap catatan sejarah bangsa ini kerana mereka mahu kegemilangan mereka diceritakan kembali dan dirujuk semula dengan betul di masa depan, bahkan sehingga hari ini.

Malah penghormatan mereka terhadap pesaing dan musuh dikenang sehingga beratus-ratus malah kalau mengambil garis masa sejak maharaja Jimmu mula muncul, mau seribu tahun lamanya, semuanya juga diceritakan bersandarkan catatan lengkap.

Imagawa Yoshimoto masa malam diserang hendap oleh Oda Nobunaga misalnya, sedang asyik dalam ritual kemenangan selepas pertempuran. Dia sedang dipertontonkan sehingga 1200 kepala musuh di hadapannya sambil tenteranya diraikan dengan pesta arak. Dokumentasi perihal serangan ini juga dicatat dengan amat baik.

Sesungguhnya, mengamankan Jepun mengambil masa yang lama. Untuk mengubah bangsa mereka selepas itu menjadi aman selama 250 tahun kepada Jepun yang kita kenal seperti sekarang, kekacauan dan pep.eran.gan antara mereka amat dahsyat dan memusnahkan penuh melatari sejarah bangsa Jepun sejak itu.

Aku harap ada sambungan lain, atau ada prequel sejak Maharaja Jimmu atau paling tidak contohnya episod tentang bagaimana Jepun bersatu melawan serangan Mongol ke Jepun. Tak puas lah 6 episod.


Isu Bentuk Bumi: Jawapan Kepada Ustaz Auni

Telah sampai kepada al-Faqir beberapa permintaan untuk menjawab pelbagai isu yang timbul berkenaan hal ehwal Israelliyat seperti sejarah bani Israel, perbandingan agama Yahudi dan sebagainya. Isu-isu ini menjadi buah mulut masyarakat setelah ianya dibahaskan oleh seorang pendakwah terkenal iaitu al-Fadhil Ustaz Auni Mohammed hafizahullah.

Al-Faqir mengambil sikap tawaquf dahulu bagi mengelak polemik atau silap faham netizen dalam memahami isu-isu sebegini. Tidak mahu hal ini dianggap sebagai pertikaian atau perselisihan yang membawa kepada perseteruan mana-mana pihak. Namun Insyallah, segala persoalan tersebut ada jawapannya di dalam karya al-Faqir yang berjudul Kitab Tamadun Yahudi.

Walaubagaimanapun, untuk meraihkan permintaan beberapa orang terdekat yang mahukan sedikit ulasan al-Faqir dalam sebahagian dari isu-isu tersebut, al-Faqir terpanggil untuk menjawab isu konsep Bumi Datar (Flat Earth). Ini kerana, di dalam isu ini, Ustaz Auni sendiri bersikap lapang dada untuk menerima perbincangan dan pertukaran maklumat.

Hal ini mula tercetus apabila ada pihak yang menggunakan sebahagian kecil durasi ceramah Ustaz Auni yang membuatkan seolah-olah beliau menyokong teori Flat Earth. Video tersebut pada pautan ini : https://youtu.be/03DyCaLSNUQ (Ustaz Auni Mohammed | “Clue” Flat Earth). Selepas beberapa kontroversi berlaku, beliau bertindak memberi penjelasan seperti mana yang boleh ditonton pada pautan ini : www.youtube.com/watch?v=NeWRsOtngEQ (Flat Earth ! Ini Pandangan Saya | Ustaz Auni Mohamed).

Setelah bertabayyun dan mendengar penjelasan dari pihak Ustaz Auni, maka al-Faqir berasa lapang hati untuk membuat ulasan lanjut. Isu-isu berkaitan cakerawala ini selalunya adalah seperti :

Pertama sekali, perlu kita ketahui perbahasan-perbahasan diatas bukanlah didatangkan secara Qatie Dilalah dalam nas. Tiada Nas yang menyatakan secara spesifik bahawa bentuk muka bumi datar atau sfera. Isu ini hanya disebut secara zhanni ketika mana Allah menceritakan mengenai penciptaan langit dan bumi.

Ada ayat yang zahirnya kelihatan seperti bumi ini datar. Sebagai contoh, disebut bahawa “Bumi itu Hamparan”. Namun, ada juga ayat yang jika di fikir secara mendalam (tasdiq nazhari), maka akan difahami bahawa bumi ini sfera. Sebagai contoh, disebut bahawa “Malam memasuki siang dan siang memasuki malam”. Ketika ada ayat yang bersentuhan dengan isu bentuk muka bumi ini, maka para ulama-lah yang datang menafsir nas-nas tersebut untuk dibuat kesimpulan. Ada para ulama yang datang menafsirkan maksud “Hamparan”, “Dahaha” “Falak”, “Kawwara” dan lain-lain lagi bagi memperoleh jawapan.

Perlu kita ketahui, bahawa gaya Bahasa Al-Quran memiliki seni yang amat tinggi. Di dalamnya ada ayat Muhkamat (jelas maksud) dan ayat Mutsyabihat (samar-samar). Oleh itu, tidak semua ayat al-Quran boleh difahami secara Literal. Terkadang, ayat-ayat al-Quran yang bersifat metafora (metaphor) perlu ditakwil dengan kaedah yang benar agar kita mendapat kefahaman yang sahih.

Kita juga perlu faham akan kaedah usul-furu atau umum-khusus sesuatu isu bagi mendapat kaedah pembelajaran yang tepat. Oleh kerana al-Quran tidak memberi Nas yang Qatie melainkan menyentuh isu ini secara Zhanni sahaja, maka kita dibolehkan untuk melakukan kajian mendalam bagi memahami nas-nas yang terdapat dalam al-Quran.

Maka, kita perlulah mendapatkan kepastian dalam isu ini melalui orang yang ahli dalam bidang tersebut. Selain Nas wahyu, manusia juga boleh menggunakan sumber Aqal (rasional) untuk menentukan hal ini. Manusia juga boleh menggunakan sumber deria bagi mengetahui duduk sebenar isu ini melalui kajian eksperimen yang bersifat empirical.

Melalui sumber aqal (rasional), kita dapat tahu bahawa terdapat hujah-hujah yang membuatkan konsep bumi rata tidak logik pada akal. Antara hujahnya adalah seperti, konsep graviti, konsep penghujung dunia, konsep empat musim, perjalanan angin dan terhasilnya taufan, konsep pandangan ufuk dan lain-lain lagi.

Untuk lebih meyakinkan, pebagai satelit malah manusia sendiri dihantar ke luar bumi bagi melihat bentuk bumi ini. Telah jelas bahawasanya Bumi ini sememangnya berbentuk sfera. Ini adalah dapatan melalui deria penglihatan (musyahadah).

Namun, jika para pembaca masih tidak berpuas hati kerana hendakkan dalil dari sumber wahyu yang merupakan sumber rujukan tertinggi dalam Islam, maka berikut adalah jawapannya. Setelah perbahasan panjang, majoriti para ulama ketika menafsirkan nas-nas wahyu berpihak kepada pandangan bumi itu sfera. Ini adalah sepertimana yang dinukilkan oleh Imam Abul Faraj Ibn al-Jawzi, Imam Ibn Hazm dan lain-lain lagi.

Penjelasan Ustaz Auni dalam kedua-dua pautan di atas, beliau ada menyentuh perihal peristiwa Nabi Yusya menahan matahari. Pertama sekali, kita perlu tahu kisah tersebut adalah dari sumber Israeliyyat. Tiada ditemukan kisah tersebut secara spesifik di dalam al-Quran. Namun begitu, kisah ini tercatat dalam hadis Rasulullah dari Abu Hurairah yang berbunyi, “Sesungguhnya matahari tak pernah ditahan untuk seorang manusia pun, selain untuk Yusya’ di hari ketika ia hendak menaklukkan Baitul Maqdis” (Riwayat Imam Ahmad dan sanadnya sesuai dengan Syarat Imam Bukhari)

Oleh itu, kisah ini boleh lah diterima disisi Islam. Namun begitu, kefahaman kita di dalam isu ini perlulah tepat. Kisah ini bukan menceritakan tentang hakikat penciptaan atau bentuk muka bumi. Kisah ini menceritakan tentang pengalaman bani Israel pada hari tersebut. Apabila disebut pengalaman, maka kisah ini diceritakan melalui pandangan mata manusia yang melihat fenomena tersebut. Dari pandangan mata manusia, sememangnya kelihatan matahari tertahan dari bergerak atas doa nabi Yusya’.

Namun ini tidak bermakna bahawa mataharilah yang mengelilingi bumi. Ia boleh dikatakan bumi yang berhenti seketika dari berputar pada paksinya lalu membuatkan dari sudut mata manusia ditahan.

Untuk contoh lain, kita boleh rujuk dalam surah al-Kahfi 18 : 86 “Hingga apabila dia (Zulqarnain) telah sampai ke tempat terbenam matahari, dia melihat matahari terbenam di dalam laut yang berlumpur hitam…”

Ayat ini jika difahami secara literal, ia akan membuatkan golongan Flat Earth menghadapi satu lagi masalah besar bagi mempertahankan cara mereka memahami nas wahyu. Adakah mereka akan mengatakan bahawa matahari yang besar itu benar-benar tenggelam ke dalam laut di bumi yang datar?

Lalu bagaimana bumi yang datar ini hendak mengandungkan matahari itu? Adakah ayat ini menunjukkan bahawa mataharilah yang mengelilingi bumi? Jika matahari mengelilingi bumi, kenapa matahari tenggelam dalam perut bumi? Itu bukan mengelilingi tetapi bertembung.

Maka jelaslah bahawa kisah seperti pengalaman Nabi Yusya’ dan Zulqarnain ini diceritakan dari sudut pandangan mata manusia yang melihatnya pada ketika itu. Inilah kejujuran al-Quaran alam menceritakan sesuatu kisah menurut pandangan/pengalaman manusia tersebut. Wallahualam bissowab.


Budaya Teh Di China, Jepun Dan Korea

Anda gemar minum teh? Pernahkah anda mendengar tentang budaya dan upacara teh? Artikel ini akan menerangkan serba sedikit tentang budaya dan upacara teh, serta bagaimanakah ritual ini dijalankan di tiga buah negara iaitu China, Jepun dan Korea.

Sejarah ringkas teh di Jepun dan Korea

Seperti mana yang kita sedia maklum, teh adalah minuman yang telah berakar umbi dalam ketiga-tiga buah negara, iaitu China, Jepun dan Korea. Namun, berdasarkan sejarah, teh ini sebenarnya berasal daripada China yang telah menyebarkannya ke negara-negara yang lain, terutamanya ke Jepun dan Korea.

Kedua-dua negara Jepun dan Korea bukan sahaja mengambil teh sebagai salah satu minuman tradisi mereka, malah turut menyerap amalan budaya serta semangat teh secara spiritual. Sejak abad ke-8 Masehi lagi, teh ini telah dikaitkan dengan semangat Buddha Asia Timur, yang mana para sami Buddha telah terlibat dalam menyuburkan, menjual dan menyebarkan teh dari tempat asalnya di bahagian selatan China ke Korea dan Jepun.

Jepun

Berdasarkan rekod sejarah, China telah memperkenalkan teh ke Jepun bersama-sama dengan penyebaran budaya, kesenian dan agama Buddha pada sekitar tahun 593, iaitu ketika pemerintahan Maharaja Wendi dalam Dinasti Sui. Seterusnya, ketika pemerintahan Maharaja Xuanzong dalam Dinasti Tang, satu upacara minum teh secara besar-besaran telah diadakan di istana diraja Jepun pada sekitar tahun 729, yang mana ia merupakan tahun pertama bagi pemerintahan Mikado Amahira.

Pada hari tersebut, Mikado telah mengumpulkan 100 orang sami untuk memberi penerangan mengenai teks Buddha kepada kerabat diraja. Dan, pada hari berikutnya, para sami ini telah dihadiahkan teh. Seterusnya, pada sekitar tahun 804, seorang sami Jepun yang hebat telah pergi ke China dan kembali ke Jepun dua tahun selepas itu, iaitu pada tahun 806.

Sami ini telah mempelajari Truth-Word Sect of Buddhism di Chang’an (dikenali sebagai Xi’an pada hari ini) di China. Sewaktu kembali ke Jepun, dia telah membawa bersamanya benih teh, lesung batu untuk memproses teh dan juga kemahiran memproses teh iaitu dengan merebus, menumbuk dan membakar.

Pada waktu itu, hasil galakan daripada para sami, masyarakat Jepun mula meminum teh dengan set teh Jepun seperti mana masyarakat Dinasti Tang. Mereka juga menambahkan makanan iringan bersama teh seperti kudzu vines manis dan halia. Namun, disebabkan jumlah pokok teh yang ditanam waktu itu adalah terhad, hanya keluarga diraja serta sebahagian kecil sami mengamalkan minum teh.

Korea

Mengikut rekod sejarah yang ditemui, teh dari China telah diperkenalkan ke Korea antara tahun 632 hingga 646. Bermula dari situ, budaya meminum teh China serta kesenian teh China telah memasuki tanah Korea. Dalam satu inskripsi tablet untuk Master Zhenjian, seorang sami Korea tersohor (755-850) yang telah membangunkan Double Stream Temple, telah menulis:

“Jika kita menerima teh China lagi, letakkannya di dalam periuk batu dan rebuskannya dengan kayu api.”

Minum teh telah menjadi suatu upacara rasmi dalam kebanyakan kuil Korea pada waktu itu. Dalam hal ini, para sami Korea pada waktu itu bukan sahaja memanaskan teh untuk upacara, malah turut memberi perhatian terhadap kesenian teh serta kualiti air yang digunakan dalam pembuatan teh.

Pada tahun 828, iaitu sewaktu pemerintahan Maharaja Wenzong dalam Dinasti Tang, seorang utusan dari Korea telah membawa pulang dari China benih teh bersamanya. Bermula dari waktu itu, masyarakat Korea mula menanam dan menghasilkan sendiri teh. Pada masa kini, Korea telah menghasilkan lebih daripada 1.5 juta kilogram teh setiap tahun di lebih 1,334 hektar ladang teh di seluruh negara tersebut.

Budaya teh di China

Terdapat pepatah lama China yang menyatakan:

“Apabila membuka pintu pada awal pagi, seseorang itu perlu berhadapan dengan tugas untuk menyediakan tujuh keperluan harian; iaitu kayu api, beras, minyak, garam, sos, cuka dan teh.”

Teh merupakan minuman utama bagi orang China dan telah menjadi suatu keperluan harian dalam kehidupan masyarakatnya. Pada zaman lampau, teh ini berada pada kelas yang tinggi, terutamanya bagi golongan atasan kerana simbolik kesucian serta menunjukkan nilai elegan.

Budaya teh ini merujuk kepada bagaimana proses penyediaan teh dilakukan dan cara seseorang meminumnya. Budaya teh di China adalah berbeza dengan budaya teh di Korea, Jepun serta negara-negara lain. Di China, budaya teh ini merangkumi banyak aspek, termasuklah upacara minum teh, etika teh, semangat teh serta pelbagai fenomena budaya berkaitan teh yang mana ia melambangkan intipati budaya tradisional China.

Dalam masyarakat China, konsep budaya teh ini adalah merujuk kepada chayi atau kesenian meminum teh dan disebut juga sebagai wenhua iaitu budaya teh. Perkataan cha itu sendiri menunjukkan bahawa minuman ini datangnya daripada pokok teh atau dikenali sebagai Camellia sinensis.

Masyarakat China percaya bahawa teh mampu untuk menaikkan mood seseorang. Malah, teh juga berperanan penting dalam mengukuhkan hubungan, melalui amalan minum teh bersama. Melalui teh, ia mampu untuk memenangi hati individu lain, menyebarkan falsafah yang dipegang, dan pastinya mempunyai manfaat untuk kesihatan.

Pada zaman purba, teh ini turut digunakan sebagai ubat. Masyarakat memotong bahagian dahan pokok teh liar, mengambil daun pada hujung dahan tersebut dan memasaknya dalam air mendidih. Rekod sejarah di China yang berkaitan dengan perubatan juga menunjukkan bahawa dengan meminum teh yang pahit boleh menjadikan seseorang itu merasa lebih baik (sembuh).

Etika minum teh di China

Di China, teh akan sentiasa dihidangkan buat tetamu yang bertandang. Ini kerana, dalam budaya teh, ia dianggap memainkan peranan penting bagi mengukuhkan hubungan persaudaraan dan persahabatan. Seseorang yang mengetahui etika teh di China bukan sahaja boleh menunjukkan nilai diri yang baik, malah turut memberikan suatu ketenangan daripada teh itu sendiri.

Pada hari ini, banyak terdapat rumah-rumah teh tradisional di China, dan setiap tetamu yang hadir perlu mengikuti beberapa etika yang telah ditetapkan. Dari segi etika kedudukan, secara konvensionalnya, tempat duduk yang paling penting adalah dalam kedudukan menurun bermula dari sebelah kiri tangan penganjur hingga ke sebelah kanan. Orang yang lebih tua dan berpangkat guru mempunyai keutamaan untuk duduk di tempat pertama, manakala wanita juga diberi keutamaan sekiranya perbezaan umur antara tetamu tidak begitu jauh.

Salah satu etika dan amalan yang dilakukan sewaktu minum teh ini adalah dengan mengetuk meja sebagai tanda terima kasih kepada orang yang menghidangkannya. Amalan ini berasal daripada Maharaja Qianlong, yang memerintah antara tahun 1711 hingaa 1799 dan meneruskan tradisi minum teh sebagai salah satu kunci utama dalam pemerintahannya.

Satu lagi elemen penting dalam upacara minum teh ini adalah penggunaan set teh atau cawan serta teko. Ia adalah sangat penting untuk menggunakan set teh yang betul agar dapat memelihara keaslian teh yang dihidangkan. Terdapat tiga faktor utama yang perlu diambilkira, iaitu lokasi, jumlah orang yang akan meminum teh serta jenis teh yang dihidangkan.

Sebagai contoh, teh hijau yang halus perlu dihidangkan di dalam teko yang lutsinar (transparent), teh oolong pula di dalam teko tanah liat ungu Zisha, manakala teh beraroma pula perlu diminum dari mangkuk yang bertutup bagi memelihara aromanya.

Upacara minum teh ini sendiri dijalankan seumpama melakukan suatu persembahan, yang mana si penghidang akan melakukan gerak tangan yang gemalai dalam menyediakan dan memanaskan teh sebelum menghidangkannya kepada tetamu. Malah, setiap jenis teh juga mempunyai kaedah pemanasan yang berbeza.

Budaya teh di Jepun

Seorang pakar teh di Jepun pernah berkata:

“Dengan semangkuk teh, kedamaian boleh disebarkan. Rasa kedamaian yang lahir daripada semangkuk teh boleh dikongsi dan menjadi asas dalam gaya kehidupan.”

Dalam masyarakat Jepun, budaya tehnya berkait rapat dengan upacara teh yang dinamakan sebagai chanoyu, yang menjadi sebahagian daripada aset budaya tradisional Jepun. Tradisi upacara teh Jepun ini mempunyai hubungan dengan agama Buddha dan berdasarkan sejarah, ia telah bermula sejak abad ke-9, iaitu dibawa oleh para sami Buddha yang pulang dari China.

Persepsi masyarakat Jepun tentang teh tiada bezanya dengan masyarakat di China. Di Jepun, teh mempunyai peranan yang suci dan harmoni. Kerana itulah, upacara teh yang dijalankan berfungsi dalam menunjukkan kehormatan, keharmonian, ketenangan dan kesucian.

Upacara teh Jepun merupakan suatu acara yang unik di mana setiap proses bermula daripada penyediaan peralatan teh sehinggalah teh itu diminum mempunyai tekniknya yang tersendiri. Prosedur bagi upacara teh ini adalah pelbagai mengikut tempat dan tarikh pada setiap tahun. Sesuatu upacara teh boleh dilakukan di luar atau di dalam sama ada di dalam bilik teh atau rumah teh.

Secara asasnya, dalam proses upacara teh ini, ia bermula dengan penganjur (host) sama ada lelaki atau perempuan, memakai kimono, manakala para tetamu akan memakai kimono atau pakaian formal yang lain. Penganjur dan para tetamu akan memberi tunduk hormat sesama sendiri dan mereka akan membersihkan tangan serta membilas mulut di dalam sebuah basin batu sebagai simbolik menyucikan diri.

Para tetamu akan memasuki ruang upacara teh selepas menanggalkan kasut masing-masing. Tempat duduk para tetamu akan ditentukan mengikut kedudukan dan prestij mereka. Tetamu akan dihidangkan dengan sajian ringkas, dipanggil kaiseki atau chakaiseki, diikuti dengan sake (wain beras Jepun). Jika tiada sajian yang dihidangkan, para tetamu akan diberi sedikit manisan. Mereka akan kembali ke ruangan menunggu sehinggalah dipanggil semula oleh penganjur.

Apabila dipanggil semula ke bilik teh, para tetamu perlu menyucikan diri mereka sekali lagi. Setiap barang yang digunakan dalam upacara ini akan dibersihkan, termasuklah tea scoop, whisk dan mangkuk teh. Mereka saling berbalas tunduk hormat dan tetamu pertama akan diberikan semangkuk teh.

Tetamu pertama ini (kebiasaannya tetamu kehormat) akan merasanya sedikit, memuji penganjur upacara teh, membersihkan bahagian yang diminum dan memberikan mangkuk tersebut kepada tetamu yang kedua. Prosedur ini akan berlanjutan sehinggalah semua tetamu dapat merasa teh daripada mangkuk yang sama.

Elemen paling penting dalam upacara teh Jepun ini adalah konsep Wabi dan Sabi. Wabi mewakili pengalaman secara spiritual bagi manusia dan ia adalah simbolik bagi sesuatu yang senyap dan kesedaran secara halus. Sementara Sabi pula mewakili bahagian material dalam kehidupan dan ia boleh bermaksud sesuatu yang telah terjejas atau rosak.

Dalam hal ini, memahami kekosongan serta ketidaksempurnaan itu merupakan suatu bahagian penting dalam kesedaran spiritual. Upacara teh yang diadakan ini memberi suatu rasa bagi memahami keadaan spiritual di sebalik segala rasa kekosongan tersebut.

Budaya teh di Korea

Budaya teh di Korea bermula apabila benih teh mula dibawa dari China pada sekitar era Dinasti Silla. Sewaktu era Dinasti Goryeo, teh ini mencipta kegemilangannya yang tersendiri. Teh memainkan peranan penting dalam pelbagai aspek kebudayaan, puisi, kesenian dan lagi, dan turut dihidangkan dalam sebuah upacara yang dikenali sebagai Ch’a-rye. Malah, sewaktu era Goryeo ini jugalah, pejabat kerajaan telah menubuhkan bahagian khas dalam mengawal penghasilan, pemprosesan, pengangkutan, penjualan dan pengambilan teh.

Masyarakat Korea turut memandang tinggi akan peranan teh sebagai satu simbolik kepada keberanian dan kesucian. Dalam tradisi Korea, pada hari perkahwinan seseorang, pengantin perempuan akan menghadiahkan teh kepada kepada keluarga suaminya, dan ibu mertua akan membalasnya dengan benih teh, sebagai satu simbolik menantu perempuan itu akan mendatangkan kebaikan dan kukuh seperti mana pokok teh.

Upacara teh di Korea (yang dikenali sebagai dado – the way of tea) juga hampir menyamai upacara yang dijalankan di China dan Jepun. Ia bermula dengan penyediaan teh, yang mana air yang dididihkan untuk membuat teh tidak harus terlalu panas. Dalam etika ini, selepas air itu mendidih, ia harus dituangkan ke dalam cooling bowl selama beberapa minit bagi mencapai suhu yang tepat untuk penyediaan teh.

Kualiti air memainkan peranan penting dalam penyediaan teh. Dalam sesetengah upacara, mereka menggunakan air yang diambil daripada mata air di gunung bagi menjamin kesucian dan kesegarannya.

Bagi bekas teh, masyarakat Korea akan meletakkan perkakasan untuk teh ini di atas meja yang dikenali sebagai Gyo-ja-sang. Kedudukan setiap perkakasan dan bekas teh ini adalah berbeza mengikut daerah, tetapi kedudukan teko teh adalah pada bahagian tangan kanan di meja tersebut. Cooling bowl pula diletakkan di bahagian luar, bekas simpan teh di bahagian tengah meja, manakala cawan teh diletakkan di bahagian kiri menghadap ke bawah.

Sebelum upacara teh bermula, kesemua perkakasan teh ini akan ditutup dengan sehelai kain. Manakala terdapat satu mangkuk lain di tepi meja bertujuan untuk meletakkan sisa daun teh dan air yang tidak digunakan.

Upacara minum teh di Korea mempunyai nilai seninya yang tersendiri. Seseorang itu perlu meminum setiap cawan sebanyak tiga kali, iaitu satu pertiga daripada cawan pada setiap kali. Selepas teh dihidangkan, cawan harus diambil dengan tangan kanan, dan tangan kiri perlu menampung cawan cawan tersebut.

Sebelum merasa teh, kita harus menikmati aroma teh terlebih dahulu dan menghirup teh secara perlahan-lahan bagi merasai keseluruhan bau dan aroma teh. Selepas minum kali pertama, pegang cawan tersebut dan bernafas dengan tenang sambil menenangkan fikiran dengan aroma teh yang masih ada di dalam mulut. Begitulah proses ini diulang dalam upacara minum teh bagi meningkatkan tenaga serta mencetuskan ketenangan dalam diri.

Satu festival teh istimewa telah diadakan setiap tahun di Boseong, iaitu satu wilayah kecil di bahagian selatan Korea Selatan dan merupakan pengeluar teh terbesar bagi negara tersebut. Ia diadakan pada setiap Mei, iaitu pada waktu daun teh dikutip dan disediakan, dan masyarakat boleh menikmati pelbagai acara pada festival tersebut.

Kesimpulan

Budaya teh yang ditunjukkan melalui upacara teh serta etika dalam penyediaan teh merupakan antara buaday tradisional yang menjadi kebanggaan masyarakat China, Jepun dan Korea. Teh bukan sahaja menjadi minuman yang kaya dengan khasiat untuk kesihatan, malah turut memberi simbolik tersendiri dalam mendatangkan ketenangan, keharmonian dan penyatuan kepada yang menikmatinya.

RUJUKAN:

Ali, A., Anwar, R., Hassan, O. H., & Kamarun, H. R. (2013). Significance of Japanese Tea Ceremony Values with Ceramic Art Interpretation. Procedia – Social and Behavioral Sciences, 106, 2390–2396.

Anonymous. (2019). The Spread of Chinese Tea Culture to Japan and Korea. Retrieved July 14, 2020, from https://www.umiteasets.com/blog/the-spread-of-chinese-tea-culture-to-japan-and-korea.html

Jie, B. (2017). Research on Chinese Tea Culture Teaching from the Perspective of International Education of Chinese Language. Advances in Social Science, Education and Humanities Research (ASSEHR), 152(Icsehr), 212–215.

Kangasjärvi, E. M. (2012). Codified Tranquility : Ritual and Communitas in the Japanese Way of Tea. University of Helsinki.

Kaplan, U. (2017). From the Tea to the Coffee Ceremony: Modernizing Buddhist Material Culture in Contemporary Korea. Material Religion, 13(1), 1–22.


Bagaimana Tamadun Manusia Mula Mencipta Senjata Api?

Kita semua sedia maklum bahawa Empayar Uthmaniyah, Empayar Safawiyah dan Empayar Mughal merupakan tiga empayar Islam yang menerima gelaran sebagai The Gunpowder Empires atau Empayar Serbuk B3dil. Ia berikutan pencapaian inovasi ketiga-tiga empayar ini yang tinggi dalam tradisi penciptaan senj4ta api. Namun asal usul serbuk b3dil yang paling awal dikesan adalah bermula dari China.

Gambaran ilustrasi penggunaan tombak api yang paling awal diketahui adalah ilustrasi tombak api pada lukisan sutera pertengahan abad ke-10 dari Dunhuang. De’an Shoucheng Lu, sebuah catatan mengenai Pengepungan De’an pada tahun 1132 semasa Per4ng Jin-Song, mencatatkan bahawa pasukan tenter4 Song menggunakan tombak api melawan suku Jurchen.

Pada gambar ilustrasi di bawah, di sudut kanan atas terdapat karakter yang memegang tombak api, manakala karakter di bawahnya seakan-akan membaling b0m tangan. Untuk perspektif, lukisan ini dibuat 100 tahun sebelum William the C0nquerer menaklvk England.

Kadar bahan kalium nitrat dalam bahan bakar ditingkatkan untuk memaksimumkan daya letvpannya. Untuk menahan daya letvpan dengan lebih baik, kertas dan buluh yang menjadi bahan asal barel tombak api pada awalnya diganti dengan logam.

Dan untuk memanfaatkan sepenuhnya kekuatan itu, pecahan pelvru itu digantikan oleh bahan projektil (pelvru) yang lebih dekat dari segi ukuran dan bentuknya memenuhi barel.

Dengan itu, tiga ciri asas pist0l telah lengkap iaitu barel yang diperbuat daripada logam, serbuk b3dil dengan kadar nitrat yang tinggi, dan pelvru yang memenuhi ruang dalam muncung agar daya b3dilan dari pembakaran serbuk b3dil mendapat kesan dorongan yang penuh.

Gambaran paling awal mengenai senj4ta api adalah patung dari sebuah gua di Sichuan yang berasal dari abad ke-12 menunjukkan figura seorang tenter4 China kuno yang membawa bom berbentuk pasu dengan api dan bebola meri4m dilancarkan darinya.

Senj4ta api tertua yang masih wujud adalah meri4m tangan Heilongjiang bertarikh 1288, yang ditemui di sebuah lokasi di Daerah Acheng moden di mana catatan rekod The History of Yuan mencatatkan bahawa pertempvran telah berlaku pada masa itu; Li Ting, seorang panglima tenter4 keturunan Jurchen, memimpin pasukan tenter4 yang bersenj4ta api dalam pertempvran untuk menghentikan pemberontakan Putera Mongol beragama Kristian bernama Putera Nayan.

Timur Tengah

Senj4ta api muncul di Timur Tengah antara akhir abad ke-13 dan awal abad ke-14. Sejarawan Arab, Ahmad Y. al-Hassan mendakwa bahawa Pertempvran Ain Jalut pada tahun 1260 menyaksikan pertempvran di antara tenter4 Mamluk menentang tenter4 Mongol itu sebagai pertempvran menggunakan meri4m buat pertama kali dalam sejarah dengan formula serbuk b3dil yang hampir sama dengan komposisi yang ideal untuk serbuk letvpan.

Walau bagaimanapun, Iqtidar Alam Khan berpendapat bahawa pihak yang menyer4ng iaitu pasukan Mongol sebagai pihak yang memperkenalkan serbuk b3dil kepada dunia Islam dan menyebut tentang pandangan antagonisme pihak Mamluk terhadap askar penembak yang awal dalam pasukan infanteri mereka sebagai contoh bagaimana senj4ta api tidak sentiasa disambut dengan penerimaan terbuka di Timur Tengah.

Selain daripada itu, terdapat banyak lagi catatan dan pihak yang mendakwa mereka adalah pihak yang terawal menggunakan senj4ta api dalam pertempvran. Dan isu ini masih lagi menjadi perbahasan pakar-pakar sejarah.

Rujukan pertama mengenai penggunaan apa yang mungkin merupakan senj4ta api jenis arquebus (tüfek) oleh pasukan Janissari dari tenter4 Uthmaniyah bermula dari tahun 1394 hingga 1465.

Namun tidak jelas adakah ianya merupakan arquebus atau meri4m kecil pada akhir 1444, tetapi fakta bahawa ia disenaraikan secara berasingan dari senj4ta jenis meri4m pada pertengahan abad ke-15 di dalam catatab inventori persenj4taan menunjukkan bahawa mereka adalah senj4ta api jenis genggam.

Musket pertama kali muncul di Empayar Uthmaniyah pada tahun 1465. Pada tahun 1598, penulis dari China, Zhao Shizhen menyifatkan musket Turki sebagai lebih unggul daripada sen4p4ng Eropah.

Buku ketenter4an China Wu Pei Chih (1621) kemudian menggambarkan musket Turki yang menggunakan mekanisme rack-and-pinion, (menggunakan sistem pusingan bercakera) yang tidak diketahui sama ada pernah digunakan atau tidak oleh senj4ta api Eropah atau China pada masa itu.

Asia Tenggara

Walaupun ilmu membuat senj4ta berasaskan serbuk b3dil di kepulauan Nusantara telah diketahui setelah pencer0bohan Mongol yang gagal terhadap Pulau Jawa (1293), dan pendahulu senj4ta api, iaitu b3dil tombak, dicatatkan pernah digunakan oleh Jawa pada tahun 1413, ilmu pengetahuan membuat senj4ta api “sebenar” muncul kemudian, setelah pertengahan abad ke-15. Ia dibawa ke Alam Melayu oleh pengembara-pengembara Islam dari Asia Barat, kemungkinan besar orang Arab.

Tahun kemunculannya yang tepat tidak diketahui, tetapi dapat disimpulkan bahawa ia muncul lebih awal dari tahun 1460. Sebelum kedatangan Portugis menyer4ng Kesultanan Melayu Melaka, penduduk tempatan dicatatkan telah memiliki senj4ta api primitif yang hanya digelar sebagai arquebus Jawa.

Teknologi senj4ta api di Asia Tenggara semakin bertambah baik setelah Portugis menawan kota Melaka pada 1511. Bermula pada tahun 1513, tradisi pembuatan sen4p4ng Jerman-Bohemia digabungkan dengan tradisi pembuatan sen4p4ng Turki.

Ini melahirkan tradisi pembuatan pencucuh api (matchlock) Indo-Portugis. Karyawan India mengubah reka bentuknya dengan memperkenalkan bahagian ‘punggung’ yang sangat rendah dan ia seperti pist0l yang dipegang pada paras pipi, bukan bahu ketika membidik.

Mereka juga mengurangkan kaliber dan menjadikan pist0l lebih ringan dan lebih seimbang. Portugis yang melalui banyak pertempvran kapal di laut dan sungai, lebih menyukai sen4p4ng yang lebih padat, dan dengan demikian sen4p4ng pencucuh api jenis ini sangat popular.

Penemuan terhadap senj4ta api Melayu, dibandingkan pada tahap yang sama dengan  Jerman, malahan amat mudah disesuaikan dengan jenis senj4ta api yang baru, dan dengan itu muncullah senj4ta api jenis arquebus baru iaitu istinggar.

Eropah

Terdapat beberapa teori tentang bagaimana serbuk b3dil tiba ke Eropah adalah ia dibawa melalui sepanjang Jalan Sutera melalui Timur Tengah; yang lain mendakwa bahawa ia dibawa ke Eropah semasa pencer0bohan Mongol pada separuh pertama abad ke-13.

Catatan Privy Wardrobe Inggeris menyenaraikan “ribaldi”, sejenis meri4m pada tahun 1340-an, dan sebagai senj4ta pengepungan digunakan oleh orang Inggeris semasa Pengepungan Calais (1346-47).

Sebutan pertama mengenai senj4ta api di Rusia terdapat dalam catatan kronikel Sofiiskii vremennik, di mana dinyatakan bahawa pada tahun 1382 ketika mempertahankan Moscow dari ser4ngan Golden Horde pimpinan Tokhtamysh, tenter4 Muscovy menggunakan senj4ta api yang disebut tyufyaki yang berasal dari Timur;  perkataan ini berasal dari perkataan Turkik “tüfäk” yang bermaksud sen4p4ng.

Sekitar akhir abad ke-14 di Itali, meri4m tangan atau schioppi yang lebih kecil dan mudah alih dikembangkan, mewujudkan senj4ta api peribadi dengan kesan bawaan dan t3mb4kan lebih lancar yang pertama. Pada akhir abad ke-15, Empayar Uthmaniyyah menggunakan senj4ta api ini sebagai sebahagian daripada persenj4taan untuk pasukan infanteri biasa.

Senj4ta api paling awal yang masih wujud di Eropah ditemui di Otepää, Estonia dan sekurang-kurangnya pada tahun 1396.

RUJUKAN:


Aziz Satar Menyesal

Semasa P.Ramlee dilantik menjadi pengarah filem pada tahun 1955 menerusi filem pertama arahannya Penarek Becha. Aziz Sattar adalah antara individu yang sangat kuat menyokong supaya P.Ramlee dilantik menjadi pengarah. Tetapi di dalam filem pertama arahan P.Ramlee itu Aziz Sattar tidak terlibat.

Begitu juga dengan filem kedua arahan P.Ramlee Semerah Padi, juga Aziz Sattar tidak terlibat. Walaupun boleh dikatakan Aziz Sattar sentiasa berada di lokasi ketika penggambaran Semerah Padi dijalankan. Aziz Sattar sangat gemar memberi motivasi kepada rakan-rakan pelakon ketika berada dilokasi. Itu adalah salah satu sikap beliau sejak dari dahulu lagi.

Untuk Semerah Padi, Aziz Sattar telah memberi sokongan moral kepada Nordin Ahmad supaya beliau boleh memberikan lakonan yang sangat bermutu. Untuk pengetahuan semua, di dalam Semerah Padi tenaga dan kudrat Nordin Ahmad telah dikerah cukup-cukup oleh P.Ramlee bagi mendapatkan satu lakonan yang sangat bermutu dan mantap. Kadangkala Nordin Ahmad ada menyatakan keluhannya yang beliau tidak mampu untuk melakukan seperti kehendak P.Ramlee.

Ketika waktu rehat sahaja Aziz Sattar akan duduk bersama Nordin Ahmad untuk memberi kata-kata semangat sebagai satu motivasi kepadanya. Kesimpulannya di dalam filem Semerah Padi kita boleh saksikan bagaimana lakonan yang dipersembahkan oleh Nordin Ahmad sememangnya sangat bermutu tinggi dari segi penghayatan dan lontaran dialog.

Aziz Sattar berpendapat mengapa P.Ramlee tidak sudi mengambil beliau berlakon di dalam filem arahannya. Tetapi beliau ada muncul bersama S.Shamsudin sebagai bintang undangan di dalam filem Pancha Delima. Satu hari Aziz Sattar bertemu P.Ramlee di hadapan bilik Mr Kwek. Aziz Sattar menegur P.Ramlee, “Apalah lu Ram, gua sokong lu kuat untuk jadi pengarah dulu, tapi lu tak ambil pun gua berlakon di dalam filem lu.” P.Ramlee hanya diam dan berlalu dari situ.

Pada satu pagi Aziz Sattar diberitahu oleh S.Sudarmadji bahawa P.Ramlee ingin berjumpa di pejabatnya. Aziz datang dengan S.Shamsudin yang juga turut dipanggil oleh P.Ramlee. P.Ramlee tidak bercakap banyak dan hanya memberi skrip untuk dibaca oleh mereka berdua. Apabila Aziz Sattar meneliti kandungan di dalam skrip tersebut barulah dia faham mengapa P.Ramlee tidak pernah memberi watak penting kepadanya dalam filem-filem arahannya sebelum ini. Timbul rasa menyesal di dalam hati Aziz Sattar kerana pernah bertanya sedemikian kepada P.Ramlee sebelum ini.

Sesudah selesai membaca skrip tersebut barulah Aziz Sattar faham bahawa P.Ramlee ini tidak mengambil seseorang itu berlakon di atas dasar kawan ataupun sahabat tetapi kerana kecenderungan dan kesesuaian watak seseorang itu. Dengan itu maka lahirlah trio Bujang Lapok yang mula ditayangkan pada 30 November 1957.

Sumber :

Meredah Gelombang Seni – Aziz Sattar

Sessi temubual bersama Allahyarham Datuk Aziz Sattar pada tahun 2001

Kelab Filem & Muzik Melayu Klasik

Pn. Sandakiah Azez


Enceladus – Satelit Semula Jadi Zuhal

Foto yang anda lihat di bawah ini adalah foto Enceladus, satelit semula jadi Zuhal yang sedang memuntahkan partikel ais ke angkasa lepas. Foto ini diambil ketika prob angkasa Cassini sedang mencerap bahagian kutub selatan satelit semulajadi tersebut dalam siri ekspedisi mengumpul data mengenai sistem Saturnian, dan ia memberikan gambaran jelas mengenai struktur serta komposisi atmosfera, topografi permukaan dan bawah permukaan Enceladus.

Enceladus adalah satelit keenam terbesar plane Zuhal dan terletak di lingkaran luar (E-ring) planet tersebut.

Ia mula dikesan oleh ahli astronomi William Herschel pada tahun 1789 namun data mengenainya sangat kurang diketahui.

Enceladus adalah salah satu destinasi prob angkasa Voyager yang misinya adalah untuk mencerap dan mengumpul data saintifik mengenai planet planet di dalam sistem Suria. Hasil cerapan saintifik Voyager pada era 80-an memberikan gambaran jelas mengenai satelit semulajadi tersebut.

Dengan ukur lilit 500km, Enceladus adalah lebih kecil berbanding Titan, satelit semulajadi terbesar Zuhal dan permukaannya terdiri dari daerah yang mengalami hentaman meteorit hingga kawasan berais dengan suhu mencecah – 198 darjah Celsius.

Prob angkasa Casinni memberikan gambaran lebih tepat mengenai satelit semulajadi tersebut, dengan imejan permukaan yang merangkumi geiser yang memuntahkan jet wap air, partikel ais dan sodium klorida hasil dari aktiviti cryovolcanic menunjukkan satelit tersebut sangat aktif dari segi geologi.

Enceladus mengorbit Zuhal pada jarak 238 000 km, dan orbitnya terletak diantara orbit dua satelit semulajadi yang lain yakni Mimas dan Tethys.

Selain Titan, Enceladus adalah antara satelit semulajadi planetari yang mempunyai kehadiran atmosfera yang sangat signifikan berbanding satelit-satelit semulajadi Zuhal yang lain. Komposisi gas dalam atmosfera Enceladus terdiri dari 91% wap air, 4% nitrogen, 3.2% carbon dioksida, dan 1.7% methana.

Struktur satelit semulajadi ini dikatakan kaya dengan unsur ais, dengan permukaannya atau topografinya memperlihatkan aktiviti cryovolcanic yang memperlihatkan letusan air, garisan garisan sesaran, ngarai dan sedikit kesan kawah hentaman objek angkasa yang telah terhakis akibat aktiviti tektonik yang memberikan indikasi satelit semulajadi ini mengalami aktiviti tektonik aktif yang senantiasa merubah topografinya. Permukaan Enceladus jika dibandingkan dengan satelit planet Musytari, Europa menunjukkan persamaan yang sangat signifikan. Aktiviti volkanik berbentuk pengeluaran dan pemuntahan air dari teras ais dan lautan global bawah permukaan senantiasa memperbaharui permukaan satelit semulajadi ini.

Untuk pengetahuan pembaca, Enceladus, Titan dan Europa mengalami fenomena cryovolcanism yg mana berbeza dari gunung berapi di Bumi atau Marikh yang memperlihatkan pengeluaran lava dalam bentuk batuan silika bersuhu tinggi, ia mengeluarkan atau meletuskan air dan unsur unsur mudah terbakar, menghasilkan debu seperti salji yang mencanak naik ke atmosfera dan lantas terlepas dari cengkaman graviti satelit tersebut lalu membentuk lingkaran pada Planet Zuhal yang sangat popular.

Siri aktiviti tersebut berjaya ditangkap alatan cerapan prob angkasa Cassini, dengan foto yang memperlihatkan geiser yang meletus seperti tembakan jet yang mengandungi partikel ais, serta cerapan dari alatan saintifik seperti magnetometer, penganalis debu kosmik dan spektrometer jisim neutral dan ion mengukuhkan lagi bukti komposisi atmosfera dan bahan dalam kandungan permukaan dan dalaman dengan pecahan jisim yang terdiri dari partikel ais, nitrgogen dan metana yang membentuk Enceladus.

Bukti mengenai hipotesis akan kewujudan air dalam bentuk cecair di Enceladus juga mula menemukan kebenaran hasil dari cerapan yg dibuat prob angkasa Cassini setelah melakukan beberapa siri penerbangan lintas keatas Enceladus.

Di bawah permukaan beku Enceladus, adalah sahih dikatakan terdapatnya lautan global dengan komposisi air berbentuk cecair dengan isipadunya dikatakan hampir sama dengan isipadu Tasik Superior di Amerika Utara.

Hasil cerapan dengan menggunakan kaedah Doppler Shift memberikan gambaran mengenai adanya jasad yang lebih tumpat dari permukaan ais yang beku tetapi tidak setumpat batuan. Kehadiaran jasad air dalam bentuk cecair ini memberikan kemungkinan akan wujudnya hidupan biologikal. Sehingga kini usaha untuk kembali ke Enceladus sedang dilakukan oleh agensi-agensi angkasa global, yang merangkumi ekspedisi saintifik dan robotik ke Titan dan Enceladus bagi mendapatkan gambaran lebih jelas mengenai kewujudan jasad air dalam bentuk cecair yang membentuk lautan global dibawah permukaan satelit tersebut dan seterusnya mencari kesan kewujudan hidupan biologikal.


Eva De Vitray Meyerovitch: Memeluk Islam Kerana Rumi

Eva seorang pentadbir dan pakar pengkaji di French Scientific Research Center (CNRS), pensyarah jurusan falsafah di Universiti al-Azhar dan beberapa Universiti di mesir. Dia juga mendapat gelar ‘Docteur Honoris Clausa’ dari Seljuk University pada tahun 1987. Dilahirkan di Boulogne, Perancis. Bersekolah dengan latarbelakang Kristian Katolik dan berkahwin dengan seorang Yahudi.

Siapa sangka, ketika dia menelaah di perpustakaan Sorbonne University, sedang mencari-cari penyelesaian tentang krisis nihilism pasca-renaissance dari teks Kristian klasik, dia terjumpa esei tulisan Muhammad Iqbal yang merumuskan aspirasi Rumi. Lalu membacanya sepenuh taakulan. Lantas dia terpesona. Tertanya-tanya, apakah yang sebenarnya Rumi maksudkan. Apakah ia falsafah yunani, atau hakikatnya Rumi sedang mengutarakan kebenaran? Apa yang Rumi perkatakan menimbulkan kekaguman.Eva terus mengkaji, meneliti setiap perbahasan Rumi. Kebenaran agama Islam menerpa di hadapannya. Meskipun begitu, tidak mudah baginya menerima. Selama ini Eva hidup dalam lingkungan Kristian Katolik, tiada maklumat yang baik tentang Islam diterima. Dia sangsi, hati berbelah bahagi. Hingga dia pun berdoa:

“Oh tuhanku! Tolonglah ajarkan aku apa yang harus kulakukan. Hantarkan kepadaku tanda!”

Ternyata, Allah memakbulkan doanya. Tanda yang dipinta hadir dalam bentuk mimpi. Eva melihat dirinya di dalam kubur dengan batu nesan bertuliskan kalimat ‘Hawwa’. Dia hairan sekali bagaimana dia dikuburkan sedang masa yang sama melihat keadaan kubur sendiri. Mimpi itu diingat sejelas-jelasnya.

Sebaik bangkit dari tidur, dia berkata: “Baiklah, engkau mahukan tanda bukan. Dan tandanya adalah ini, engkau akan disemadikan sebagai seorang Muslim.” Bisiknya kepada diri sendiri. Seterusnya dia memeluk Islam.

15 tahun kemudian, dia melawat Istanbul buat pertama kali. Seorang darwisy yang dia kenali di UNESCO membawanya ke sebuah Samahana (tempat tarian wherling dervish). Di situ dia terkejut besar. Dia menjumpai kubur seperti yang dilihat dalam mimpinya sebelum ini. Mirip sekali. Eva tergamam, kaku terdiam. Kemudian dia bertanya gerangan kubur siapakah ini. Jawab temannya, ini ialah kubur seorang wanita sufi Mawlawiyah. Peristiwa ini membangunkan hasratnya untuk menyertai Tarekat Mawlawiyah, menjadi pengikut Mawlana Jalaluddin Rumi.

Eva atau nama islamnya; Hawwa telah banyak menghasilkan penyelidikan yang membuka jalan mengenali Islam. Karyanya berjudul ‘Mystique et poesie en Islam’ (Puisi Dan Mistik Islam) serta ‘Djalaluddin Rumi et I’ordre de derviches tourneurs (Mawlana Jalaluddin Rumi Dan Whirling Dervish) pada tahun 1972 telah membuka mata Barrat terhadap ketakjuban puisi-puisi Rumi serta kesempurnaan Islam sebagai ‘the way of life’. Bahkan dalam bukunya ‘La quete de I’absolu’ (Pencarian Erti Absolute) suatu terjemahan Mathnawi, Eva memaklumkan wujudnya teori nuklear fizik dalam karya Rumi. Sehingga kini, karya Rumi terus dibaca di seantero dunia, menyuluh makna kehidupan penuh cinta. Amerika menyaksikan puisi-puisi Rumi sebagai bestseller. Eropah semakin memberi perhatian kepada Rumi melalui penyelidikan orientalis seperti Annemarie Schimmel dan AJ Arberry.